text:
1परमेसर अऊ परभू यीसू मसीह के सेवक याकूब कोति ले, ए चिट्ठी ओ बारह गोत्र के मनखेमन ला लिखे जावत हवय, जऊन मन संसार म एती-ओती बगर गे हवंय। तुमन जम्मो झन ला जोहार मिलय1:1 “बारह गोत्र” के मतलब जम्मो मसीही या यहूदी मसीही मन हो सकथे।।
लोभ अऊ परिछा
2हे मोर भाईमन, जब तुम्हर ऊपर नाना किसम के परिछा आथे, त एला बड़ आनंद के बात समझव, 3काबरकि तुमन जानत हव कि तुम्हर बिसवास के परखे जाय ले तुम्हर धीरज ह बढ़थे। 4पर धीरज ला अपन काम करन देवव कि तुमन पूरा अऊ सिद्ध हो जावव अऊ तुमन म कोनो बने बात के कमी झन रहय।
5कहूं तुमन ले कोनो म बुद्धि के कमी हवय, त ओह परमेसर ले मांगय, जऊन ह बिगर गलती देखे, जम्मो झन ला खुला मन ले देथे अऊ एह ओला दिये जाही। 6पर ओह बिसवास के संग मांगय अऊ ओकर मन म कुछू संका झन रहय, काबरकि संका करइया ह समुंदर के लहरा के सहीं अय, जऊन ह हवा ले एती-ओती बहथे अऊ उछलथे। 7अइसने मनखे ह ए झन सोचय कि ओला परभू ले कुछू मिलही। 8ओह दुचित्ता मनखे ए अऊ ओह अपन जम्मो काम म चंचल ए।
9गरीब आदमी ए बात के घमंड करय कि ओह परमेसर के नजर म बड़े अय। 10अऊ धनवान मनखे ह खुस होवय कि परमेसर ह ओला दीन-हीन करे हवय। काबरकि ओह जंगली फूल सहीं खतम हो जाही। 11जब सूरज ह निकरथे, त अब्बड़ घाम पड़थे अऊ पौधा ला सूखा देथे; ओकर फूल ह झर जाथे अऊ ओकर सुघरपन ह खतम हो जाथे; ओहीच किसम ले, धनवान घलो अपन काम ला करत नास हो जाही।
12धइन ए ओ मनखे, जऊन ह जिनगी के परिछा म डोले नइं; काबरकि ओह चोखा निकरके जिनगी के ओ मुकुट ला पाही याने कि सदाकाल के जिनगी पाही, जेकर वायदा परभू ह अपन मया करइयामन ले करे हवय। 13जब काकरो परिछा होथे, त ओह ए झन कहय कि मोर परिछा परमेसर ह करत हवय, काबरकि न तो खराप बात ले परमेसर के परिछा हो सकथे अऊ न ही ओह काकरो परिछा खुद करथे।
14पर हर एक मनखे अपनेच खराप ईछा के कारन फंसथे अऊ परिछा म पड़थे। 15तब खराप ईछा ह बढ़के पाप ला जनमथे अऊ जब पाप ह बढ़ जाथे, त मनखे के आतमिक मिरतू हो जाथे।
16हे मोर भाईमन, भोरहा म झन रहव। 17काबरकि हर एक बने अऊ उत्तम बरदान स्वरग ले आथे अऊ परमेसर ददा, जऊन ह अंजोर ला बनाईस, ओकर कोति ले, ए बरदान ह मिलथे, अऊ ओह बदलत छइहां सहीं नइं बदलय। 18ओह अपन ईछा ले हमन ला सुघर संदेस के दुवारा नवां जिनगी दीस, ताकि हमन परमेसर बर ओकर बनाय जम्मो चीजमन ले अलग करे जावन।
सुनव अऊ करव
19हे मोर भाईमन, ए गोठ ला तुमन जान लेवव: हर एक मनखे पहिली धियान देके सुनय अऊ धीर धरके बोलय अऊ तुरते गुस्सा झन होवय। 20काबरकि मनखे के गुस्सा ह परमेसर के धरमीपन नइं लाने सकय। 21एकरसेति जम्मो गंदगी अऊ बईरता ला छोंड़ देवव, अऊ दीन-हीन होके ओ बचन ला गरहन कर लेवव, जऊन ह तुम्हर हिरदय म बोय गे हवय अऊ तुम्हर उद्धार कर सकथे। 22पर बचन के मुताबिक चलइया बनव अऊ बचन के सिरिप सुनइया बनके अपन-आप ला धोखा झन देवव। 23जऊन ह बचन ला सुनथे अऊ ओकर मुताबिक नइं चलय, त ओह ओ मनखे सहीं अय, जऊन ह अपन चेहरा ला दरपन म देखथे। 24अऊ ओह अपन-आप ला देखके चल देथे अऊ तुरते भुला जाथे कि ओह कइसने दिखथे। 25पर जऊन मनखे ह ओ सिद्ध कानून ऊपर धियान लगाथे, जऊन ह हमन ला सुतंतर करथे, ओ मनखे ह अपन काम म एकरसेति आसिस पाही, काबरकि ओह सुनके भूलय नइं, पर ओकर मुताबिक चलथे।
26कहूं कोनो अपन-आप ला धारमिक समझथे अऊ अपन जीभ ला अपन बस म नइं रखय, त ओह अपन-आप ला धोखा देथे अऊ ओकर धरम ह बेकार ए। 27हमर परमेसर ददा के नजर म सही अऊ बने धरम ए अय कि दुःख म अनाथ अऊ बिधवामन के देख-रेख करय, अऊ अपन-आप ला संसार के बुरई ले अलग रखय।
고난은 인격을 형성한다
1하나님과 주 예수 그리스도의 종, 야고보는 외국에 흩어져 있는 1:1 원문에는 ‘열두 지파’유대인 성도 들에게 문안합니다.
2형제 여러분, 여러 가지 시험을 당하더라도 그것을 기쁨으로 여기십시오.
3믿음의 시련은 인내를 만들어낸다는 것을 아십시오.
4그러므로 끝까지 참고 견디어 부족함이 없는 완전하고 성숙한 사람이 되십시오.
5여러분 가운데 누구든지 지혜가 부족한 사람은 하나님께 기도하십시오. 그러면 꾸짖지 않고 모든 사람에게 후하게 주시는 하나님께서 주실 것입니다.
6그러나 믿음으로 구하고 조금도 의심하지 마십시오. 의심하는 사람은 바람에 밀려 출렁거리는 바다 물결과 같습니다.
7그런 사람은 주님에게서 무엇을 받으리라고 생각해서는 안 됩니다.
8그는 이중 인격자이며 언제나 자기가 하는 일에 갈피를 못 잡고 흔들리는 사람입니다.
9가난한 형제는 하나님이 자기를 높이실 때 자랑하고
10부요한 형제는 하나님이 자기를 낮추실 때 기뻐하십시오. 부자도 들에 핀 꽃과 같이 사라지고 말 것이기 때문입니다.
11해가 떠서 뜨겁게 내리쬐면 풀은 마르고 꽃은 떨어져서 그 아름다움이 다 없어지고 맙니다. 마찬가지로 부요한 사람도 재물을 추구하다가 죽게 될 것입니다.
12시험을 견뎌내는 사람은 복이 있습니다. 시험을 이기고 인정을 받은 사람은 하나님이 자기를 사랑하는 사람들에게 약속하신 생명의 면류관을 받을 것입니다.
13사람이 시험을 받을 때 하나님께 시험을 받는다고 생각해서는 안 됩니다. 하나님은 악한 시험을 받지도 않으시고 사람을 시험하시지도 않습니다.
14사람이 시험을 받는 것은 자기 욕심에 끌려 유혹을 받기 때문입니다.
15욕심이 생기면 죄를 낳고 죄가 자라면 죽음을 낳습니다.
16사랑하는 형제 여러분, 속지 마십시오.
17완전하고 좋은 모든 선물은 빛을 창조하신 하나님 아버지에게서 옵니다. 하나님은 움직이는 그림자처럼 변하는 일이 없으십니다.
18그분은 진리의 말씀으로 우리를 낳아 모든 창조물 중에서 첫열매가 되게 하셨습니다.
듣는 것과 행하는 것
19사랑하는 형제 여러분, 이것을 명심하십시오. 누구든지 듣기는 속히 하고 말은 천천히 하며 함부로 성내지 마십시오.
20인간적인 분노는 1:20 또는 ‘하나님의 의’하나님의 의로운 뜻을 이루지 못합니다.
21그러므로 여러분은 온갖 더러운 것과 악을 버리고 마음에 심겨진 하나님의 말씀을 겸손히 받아들이십시오. 그 말씀에는 여러분의 영혼을 구원할 수 있는 능력이 있습니다.
22여러분은 말씀을 듣기만 하여 자신을 속이지 말고 말씀을 실천하는 사람이 되십시오.
23말씀을 듣고도 실천하지 않는 사람은 거울에 자기 얼굴을 들여다보는 사람과 같습니다.
24그는 자기 모양을 보고도 거울 앞에서 떠나면 곧 제 모습을 잊어버립니다.
25그러나 자유를 주는 완전한 그리스도의 법을 마음속에 새기고 그것을 지키는 사람은 듣고 잊어버리는 사람이 아니라 실천하는 사람입니다. 이런 사람은 그가 하는 일에 복을 받을 것입니다.
26누구든지 믿는다고 하면서도 함부로 말을 내뱉으면 자기를 속이는 것이며 그의 믿음도 가치가 없습니다.
27하나님 아버지 앞에서 깨끗하고 순수한 신앙은 어려운 처지에 있는 고아와 과부들을 돌봐 주고 자신을 지켜 세속에 물들지 않는 이것입니다.


c: text/html

text:
जाति प्रमाण पत्र पाना होही अब अऊ सरल, गांव सभा के संकल्प अउ नगरीय निकाय के उद्घोषणा ल माने जाही साक्ष्य
अंजोर.रायपुर, 20 जुलाई। छत्तीसगढ़ शासन डहर ले अनुसूचित जाति, जन जाति अउ पिछड़ा वर्ग के लोगन के जाति प्रमाण पत्र (सामाजिक प्रास्थिति प्रमाण पत्र) जारी करे के प्रक्रिया के सरलीकरण करे गे हावय। राज्य शासन के सामान्य प्रशासन विभाग डहर ले राज्य के सबो जिला के कलेक्टर मन ल पत्र जारी करके निर्देश दे गे हावयं के छत्तीसगढ़ अनुसूचित जाति, अनुसूचित जनजाति अउ आन पिछड़ा वर्ग (सामाजिक प्रास्थिति के प्रमाणीकरण के विनियमन) नियम 2013 के प्रावधान के तहत जिहां जाति ल प्रमाणित करे बर कोनो दस्तावेजी प्रमाण उपलब्ध नइ होही त गांव सभा डहर ले आवेदक के जाति के संबंध म पारित संकल्प ल मान्य करत जाति प्रमाण पत्र जारी करे जाही। इही रकम ले नगर पंचायत या नगरपालिका परिषद या सामान्य सभा डहर ले करे गे उद्घोषणा ल जाति अउ मूल निवासी के सम्बंध म साक्ष्य के रूप म मान्य करत निमयानुसार सक्षम प्राधिकरी डहर ले जाति प्रमाण पत्र जारी करे जाही।

robotstxt: allowed

filter: keep


text:
जय जोहार। (Raipur ) मुख्यमंत्री भूपेश बघेल ले ओखर निवास कार्यालय म सहकारी बैंक के बस्तर संभाग बर नवनियुक्त प्राधिकारी शंकर धुरवा के नेतृत्व म प्रतिनिधि मंडल ह सौजन्य मुलाकात करीन । मुख्यमंत्री ह प्राधिकारी शंकर धुरवा सहित उपस्थित दूसर नवनियुक्त पदाधिकारी मन ल सुभकामना दीन अउ सहकारिता के क्षेत्र म बेहतर काम बर प्रोत्साहित करीन ।
वोहा खेती किसानी सहित बस्तर संभाग म करे जावत विकास काम के संबंध म घलो औपचारिक चर्चा करीन । (Raipur ) प्रतिनिधिमंडल म सहकारी बैंक के पदाधिकारी मांडवी दीक्षित, पुरुषोत्तम पाटील, सुनील गोस्वामी, नरेंद्र भंडारी, रमाशंकर, नरोत्तम अउ हिमांशु घलो उपस्थित रिहीन ।


text:
छंद के छ के संस्थापक अरुण कुमार निगम के मार्गदर्शन म दीपावली मिलन समारोह ये बखत लोहा के नगर भिलाई म आयोजित करे गिस। कोरोना के सेति पाछू बरस ये आयोजन नइ हो पाय रीहिस तेखर सेति हमर छंद परिवार म ये आयोजन के गजब अगोरा रीहिस हे। आभासी दुनियां ले हट के आमने - सामने भेंट होय ले जउन प्रेम,भाई,चारा,सद्भाव के भावना ह सजोर होथे वोहा ऑनलाइन म सम्भव नइ हे।
मेहा छंद के छ परिवार म पाछू दू बरस ले जुड़े हवँ। कोरोना के दौर म सत्र -12 के साधक के रुप म जुडेंव। छंद के स्थापना दिवस समारोह अउ दीपावली मिलन समारोह के बारे म फेसबुक अउ कुछ व्हाट्सएप ग्रुप म समाचार पढ़व। जब छंद के छ परिवार ले जुड़ेंव त छंद के छ खुला मंच के माध्यम ले स्थापना दिवस अउ दीपावली मिलन समारोह के बारे म पोस्ट पढ़ के अउ आयोजन के वीडियो देख - सुनके मन म गजब उछाह रहय कि अब अवइया बेरा म महू ह कार्यक्रम म शामिल होंहू। अउ मौका मीलिस कार्तिक पूर्णिमा के सुग्घर बेरा म 19 नवंबर 2021 भिलाई म जाये के। इहां के आयोजन म शामिल होय बर मेहा अउ भाई अमृत दास साहू ह दू दिन पहिली ऑनलाइन टिकिट बुक करायेन। जब 19 नवंबर के डोंगरगढ़ रेल्वे स्टेशन पहुँचेन त पता चलिस कि हमर ट्रेन ह 9.20 के जगह 11 बजे आही। हमर दूनों के मति छरियागे काबर कि सही समय म कार्यक्रम म पहुँचे के इच्छा रीहिस हे। पर कुछू उपाय नइ रीहिस हे अउ ट्रेन के अगोरा करत प्लेटफार्म म बइठ गेन पर धियान ह भिलाई म रहय। खुला मंच म सब झन के पहुंचे के खबर ल पढ़ के मन ह अधीर हो जाय कि हमन ल देरी होगे। देरी के सूचना ग्रुप म घलो सेन्ड करेंव।
दुर्ग स्टेशन म उतरे के बाद ऑटो करके भिलाई के सेक्टर 7 म स्थित कूर्मि भवन पहुंचेन जिहां खूबचंद बघेल सभागार म ये आयोजन ह चालू होगे रीहिस हे। हाथ मुंह धोके स्वल्पाहार करेन। इही समय श्री बलराम चन्द्राकार जी के सुग्घर धरती वंदना चलत रीहिस हे। इही जगह श्री विजेन्द्र चंद्राकर श्री अश्वनी कोसरे मन ले भेंट होइस। नाश्ता करे के बाद जब ऊपर हॉल पहुंचेन त अतिथि मन के सुग्घर स्वागत - सत्कार चलत रीहिस हे। गरिमामयी मंच म माई पहुना के रुप म आदरणीय सुरेश देशमुख प्रथम उद्घोषक चन्दैनी गोंदा उपस्थित रीहिस अउ पगरईत करत रीहिस हे आदरणीय पिपरिया जी, अध्यक्ष कूर्मि समाज भिलाई नगर। विशिष्ट अतिथि के रूप म शायर डॉ. शाद बिलासपुरी,सरला शर्मा, अध्यक्ष जिला हिन्दी साहित्य समिति दुर्ग,अरुण कुमार निगम संस्थापक, छंद के छ, सुधीर शर्मा, विभागाध्यक्ष, हिन्दी कल्याण कॉलेज भिलाई के गरिमामयी उपस्थिति रीहिस हे। अतिथि मन के स्वागत आयोजन समिति आयोजन समिति के श्री बलराम चन्द्राकार श्री विजेन्द्र वर्मा श्री गजराज दास महन्त, श्री नारायण चंद्राकार,श्री घनश्याम सोनी,श्री चोवा राम वर्मा बादल,श्री दिलीप वर्मा,आशा देशमुख,श्री अजय साहू अमृतांशु, श्री जितेन्द्र वर्मा,खैरझिटिया,श्री ईश्वर साहू आरुग,शशि साहू, सुश्री प्रिया देवांगन,नीलम जायसवाल,श्री उमाकान्त टैगोर,मिलन मलरिहा, अश्वनी कोसरे, श्री मनीराम साहू मितान, श्री महेन्द्र कुमार बघेल मधु श्री राम कुमार चंद्रवंशी सहित अन्य साधक मन करीस।
ये कार्यक्रम म 90 छंद साधक सहित सैकड़ों साहित्यकार सम्मिलित होइस। छंद के छ के माध्यम ले 200 छंदकार तैयार हो चुके हे। श्री अरुण निगम ह अपन स्वागत भाषण म छंद के छ गठन करे के उद्देश्य बताय के सँगे सँग बताइस कि पाछू पांच बरस म 17 छंद सत्र के माध्यम ले अब तक 200 छंदकार तैयार हो चुके हे। छंद के छ के गठन 9 मई 2016 अक्ती के दिन करे गे रीहिस हे। किताब के रुप म छंदकार श्री चोवा राम वर्मा बादल के ’ छंद बिरवा’ श्री मनी राम साहू मितान के खंड काव्य’ हीरा सोनाखान के’ जगदीश साहू हीरा के संपूर्ण रामायण, श्री राम कुमार चंद्रवंशी के छत्तीसगढ़ी छंद संग्रह ’ छंद झरोखा’ प्रकाशित होय के बाद साहित्य जगत म प्रशंसित होइस हे। छंदकार मन के किताब के विमोचन होइस।
छंद के छ के राज्य स्तरीय सम्मेलन म छंद के छ परिवार ले तीन झन वरिष्ठ छंदकार मन के किताब विमोचित होइस। श्री बोधन राम निषाद, लोहारा,कबीरधाम के छत्तीसगढ़ी किताब ’ अमृत ध्वनि’ (छत्तीसगढ़ी छंद संग्रह)श्री जगदीश हीरा साहू के (छत्तीसगढ़ी छन्द संग्रह )’ छंद संदेश’ इंद्राणी साहू साँची के हिन्दी किताब ’ साँची साधना’(छंद संग्रह)के विमोचन सम्मानीय अतिथि मन करिस। बोधन राम निषाद के अमृतध्वनि ह छत्तीसगढ़ी म अमृतध्वनि छंद के पहिली किताब हे। येमा 174 ठक अमृतध्वनि छंद हे। वरिष्ठ छंदकार ज्ञानुदास मानिकपुरी ह अमृतध्वनि छंद के प्रस्तावना के वाचन करिस जेला निगम ह लिखे हे। जेमा छंद के नियम उपर जादा प्रकाश करे गिस। श्री जगदीश हीरा साहू ( कड़ार,भाटापारा, बलौदाबाजार) के तीसरा छंद संग्रह ’ छंद संदेस’ के उपर वरिष्ठ छंदकार श्री मनीराम साहू मितान ह प्रकाश डालिस। ये किताब म 54 प्रकार के छंद के समावेश हे। जगदीश हीरा येमा दोहा के 23 प्रकार म छंद लिखे हे।
इही प्रकार ले सत्र 12 के छंद साधिका श्रीमती इन्द्राणी साहू सांची के हिन्दी किताब म 255 प्रकार के छंद म लेखन करे गेहे। श्री निगम द्वारा लिखित प्रस्तावना ल वरिष्ठ छंदकार श्री कन्हैया साहू अमित ह वाचन करिस। तीनों रचनाकार ह अपन प्रतिनिधि रचना के पाठ करिन। तीनों रचनाकार के सम्मान करे गिस। उपस्थित अतिथि अउ छंद परिवार के साधक मन तीनों रचनाकार ल गाड़ा गाड़ा बधाई अउ शुभ कामना दिन।
किताब के विमोचन के बाद चयनित छंदकार मन के काव्य पाठ अतिथि मन के सामने होइस। जेमां अजय साहू अमृतांशु,श्री जितेन्द्र कुमार वर्मा,श्री उमाकान्त टैगोर, श्री मनी राम साहू मितान, चोवा राम वर्मा बादल, आशा देशमुख,श्री दिलीप वर्मा, कौशल साहू, ज्ञानु दास मानिकपुरी, सुखदेव सिंह अहिलेश्वर, मिलन मलरिहा अउ अन्य मन अपन काव्य पाठ ले करिन। दूसरा सत्र चालू होइस। अतिथि मन के उद्बोधन होइस। सुरेश देशमुख ह अपन विचार रखत कीहिस कि छंद लिखना छोटे काम नोहे। येमा गजब मिहनत लगथे, अउ छंद के छ सँगवारी मन छंद लिखे बर जउन साधना करत हवव वोहा बहुत सराहे के योग्य हे। येखर बर छंद के छ के संस्थापक निगम जी के सँगे - सँग सबो साधक मन ल बधाई देवत हवँ। श्री पिपरिया ह कहिस कि छंद के छ के आयोजन ल देख सुनके हिरदे ह झूम गेहे। ये कार्यक्रम ह छत्तीसगढ़ी भाखा बर मील के पत्थर साबित होही। शाद बिलासपुरी ह अपन विचार रखत कहिस कि छंद के छ परिवार म बहुत बढ़िया अनुशासन हे। निगम जी छंद के छ के माध्यम ले रेगिस्तान म फूल खिलाय के काम करत हे। येकर माध्यम ले गुरु - शिष्य परंपरा ल जीवित रखे हे जेकर जतकी तारीफ करन कम होही। सरला शर्मा ह कहिस कि हमर देश म छंद लिखे के परंपरा बहुत पुराना हे। कबीर,तुलसी, रहीम के छंद जन - जन म लोकप्रिय हे। निगम जी ह जउन चीज हे तेला छत्तीसगढ़ के युवा साहित्यकार मन म ज्ञान बांट के सुग्घर कारज करत हे। निगम जी के प्रयास ह बहुत सराहनीय हे। डॉ. सुधीर शर्मा ह कहिस कि निगम जी ह निःस्वार्थ भाव ले साहित्य के सेवा करत हे। छंद के छ ह एक आंदोलन के रुप ले चुके हे। येकर माध्यम ले छत्तीसगढ़ी म सुग्घर सृजन के काम होवत हे।
कार्यक्रम स्थल म हमर राजनांदगांव ले महेन्द्र कुमार बघेल ’ मधु’ राम कुमार चन्द्रवंशी, शेर सिंह गोड़िया आदिवासी, पदमा साहू, राज कुमार चौधरी,नंद किशोर साव ’ नीरव’ रमेश कुमार मंडावी, दूज राम साहू उपस्थित रहिन।


text:
प्रश्न
तोर बर खुद मुक्ति करोइया रूप म ईसु ल माने के अरथ का होंही?
उत्तर
का तुहुंमन कबू ईसु मसीह ल अपन मुक्ति करोइया रूप म अपनाय हावा का| येही प्रश्न ल बढ़िया ढंग ले बताये खातिर तुमन “यीशु मसीह”, “अपनबर” अऊ “मुक्ति करोइयाँ” जैसन शब्द के बारे म ठीक ढंग से समझ होए बर चाही |
यीशु मसीह कोन हावय| अति कस मनखे मन यीशु मसीह ल एक भला मनखे ,एक बढ़िया गुरु ,इहाँ ले परमेश्वर के एक भविष्यवाणी करोइयाँ के रूप म अपनाही | येही गोठ ह यीशु के बारे म निश्चित सही हावय, ईहु पूरा रूप म बता नइ दिही कि सच म कोन हावय | बाईबल ह हमन बताथे कि यीशु देह म परमेश्वर हावय, परमेश्वर मनखे मन के रूप म हावय (देखें यूहन्ना १:१,१४)| परमेश्वर धरती म हमन ल गियान देहेबर ,चंगा करे बर ,हमन ल सुधारे बर , अऊ हमन बर मरे ल आये रहिसे| ईसु मसीह परमेश्वर , सृजन करोइया अऊ सबो ल बड़े प्रभु हावय | का तुहुमन ईसु ल आपनाये हावय |
एक मुक्ति करोइया कोन होथे अऊ हमन ल मुक्ति करोइया के काबर जरुरत हावय | बाईबल हमन ल बतावत हे कि हमन सबो झन पाप करे हावन ; हमसबो बुरा काम करे हावय (रोमोयों ३:१० -१८)| अपन पाप के नतीजा के रूप ,हमन परमेश्वर के रिस आऊ न्याय के लायक हावन जेकर सीमा नइये आऊ जतका मन परमेश्वर के बिरोध म पाप करे बर खातिर एकठन जे सजाके दण्ड के सीमा नइये हे ( रोमियों६:२३; प्रकाशित वाक्य २०:१-१५)| एकरे खातिर बर मुक्ति करोइया के जरुरत हावय |
ईशु मसीह धरती म आइसे आऊ ओहर हमन के बदला म मृत्यु ल लेलीस| ईशु के मरना हमन के पाप के खातिर जेकर सीमा नइये ओकर दाम ल चुकाए बर रहिसे (2कुरिन्थियों 5:21)।| ईसु हर हमर के पाप के सजा के दाम ल चूकाय बर मृत्यु ल प्राप्त करिसे (रोमियो ५ :८ )| ईसु हर दाम चुकाईस जेकर ले हमन ल चुकाए बर नई पड़े | ईसु के मर जाय ले दुबारा जिये के परमान कर दिहीस कि मरके हमर पाप के कीमत पटाये खातिर पूरा रहीसे | जेही कारण हावे कि ईसु मसीह हर एक अऊ ओहि हर एक मुक्ति करोइया हे (यूहन्ना १५:६ प्रेरितों के कम ४:१२ )| का तहु ईसु क अपन मुक्ति करोइया के रूप म विशवास करथ हावव?
का ईशु तुहुमन के” खुद “मुक्ति करोइया हावय ? बहुत मनखे मन मसीहीयत के बारे म गिरजा म जानि से, परंपरा ल पूरा करे बर अऊ कछु पाप न ही करे के रूप में देखे बर मिलथे येहर मसीहियत नई हावय | सच मसीहियत ईसु मसीह के संग खुद जोड़े ल होंही ईसु ल अपन खुद के मुक्तिकरोइया के रूप म मानेके अरथ ओम़ा अपन ल खुद के विशवास आऊ भरोसा रखे ल परहि| आने दुसर के विशवास ले मुक्ति नइ पा सकत हावय | कोनो भी निश्चित बुता के द्वारा माफ़ी नइये पा सकत हावय | मुक्ति पाए खातिर एक डगर हे कि अपन खुद रूप ले ईसु ल अपन मुक्ति करोइया , ओकर मृतु ल अपन पाप के कीमत ल चुकाए बर भरोसा आऊ ओकर दुबारा जिये के द्वारा अनगिनती जीवन के खातिर अपन मानकर स्वीकार करे बर लागी |(यूहन्ना ३:१६ ) का ईसु अपन खुद ले तुहुमन के मुक्ति करोइया हावय?
अ ऊ तहु ईसु मसीह ल अपन के मुक्ति करोइया के रूप ग्रहण करे बर चाहत थस त परमेश्वर ले नीचे लिखाय शब्द ल कहव | ध्यान रखे ल परहि, येही प्राथना या आऊ आने प्राथना के बोले ले नइ बचे सकस | ओहि ईसु मसीहा अऊ क्रूस के छत ले ओकर द्वारा समाप्त करे बुता म विशवास हर ही तुहुमन ले पाप से बचा सकत हावय | येही प्राथना ओकर अपन विशवास ल ब्यक्त करे बर आऊ अपन खातिर मुक्ति उपाय करे खातिर धन्यवाद देहेबर एक तरीका हावय | हे, परमेश्वर मय जानत हावव कि मय तोर बिरोध म पाप करे हावव , आऊ सजा ल पाय के योग्य हावा | परन्तु ईसु मसीह ह ओ सजा ल खुद ले लईस जेकर योग्य मऊ रहे ,तेकर ले ओमा विशवास करे के खातिर मऊ क्षमा करे जा ऊ मऊ मुक्ति खातिर अपन आप म विशवास ल रखू| तुहर अचरज दया आऊ क्षमा जेहर अनंत जीवन के उपहार हावय , एकरे खातिर मऊ हर तुहुमन के धन्यवाद करत हावा | आमीन |”
जे कछु तुमन इहाँ पढ़े हावा का ओकरे कारण तुमन मसीह के पीछू चले खातिर निर्णय लेहे हावय? अऊ ऐसन हावे त कृपया खाल्हे दरसा गए हे “मय आज ईशु ल ग्रहण कर डारे हव” बटन ल दबावव |
English
तोर बर खुद मुक्ति करोइया रूप म ईसु ल माने के अरथ का होंही?


text:
प्रश्न
का ईसु परमेश्वर हावय? का ईशु हर परमेश्वर होय के दावा करिस?
उत्तर
बाइबिल हमला काही अइसे सुनिश्चित बिवरण नई दे के ईशु हर ये सब्द कहिस हावय के, "मय परमेश्वर हव |" पर फिर भी , ऐकर ऐ अरथ नोहय के ओहर कभो ऐ घोसना नई करे हावय के ओहर परमेश्वर नई हावय | उदाहरन बर युहन्ना 10:30 म ईशु के ऐ बचन ल लेवव, " मय अऊ पिता ऐके हावन | हमन ईशु के ये गोठ के परती करे गए प्रतिक्रिया क ऐ देखे बर करना चाही के ओहर परमेश्वर होय के दावा करे रहीस | येही कारण बर ओमन ओला पथरा फेक के मारना चाहिस | "... तय मनखे होके भी अपन आप ला परमेश्वर बतात हावस (यूहन्ना 10:33)। यहूदी मन पूरा तरीका ले ईशु के कहे के अरथ ल समझ गऐ रहीस मानें के ओकर ईश्वरत्व के दावा ला | धियान देवा के ईशु हर अपन परमेश्वर होय के दावा ला ख़ारिज नई करिस | जब ईशु ऐ घोषना करिस हावय कि "मय अऊ पिता एके हावन" (यूहन्ना 10:30), तव ओ ऐ कहत रहीस कि ओकर अऊ पिता के सुभाव अऊ तत्ब म ऐके हावय | यूहन्ना 8:58 एक अऊ उदाहरन हावय। ईशु हर घोषणा करिस कि, "मय तुमन ला सिरतोन सिरतोन कहत हव, कि पहली एकर के अब्राहम होइस, मय हव !" जेन यहूदी मन ऐ गोठ क सुनीस ओमन के परतिकिया पथरा ल उठा के ऐ निन्दा के कारन ओला पथरा फेक के मारना रहीस, बिल्कुल ओइसने जइसे मूसा के बिवस्था हर ओमन ला आदेश दे रहीस (लैव्यव्यवस्था 24:15)|
यूहन्ना हर ईशु के ईश्वरत्व के धारना ला दोहरावत हावय कि : "बचन परमेश्वर रहीस" अऊ "बचन देहधारी होइस" (यूहन्ना 1:1, 1:14)। य आयत मन बरोबर संकेत देथे कि ईशु हर ही देव रूप मा परमेश्वर हावय | प्रेरित मन के काम 20:28 हमका बतावत हावय के, तुमन परमेश्वर के कलीसिया के रखवारी करव, जेला ओहर अपन लहू ले बिसा ले हावय | जेहर कलीसिया ल बिसा लिए हावय – परमेश्वर के कलीसिया ला – अपन लहू ले बिसा लिए हावय ॽ माने के येशु मसीह हर | प्रेरित मन के काम 20:28 घोषना करत हावय कि परमेश्वर हर ओकर कलीसिया ला अपन लहू ले बिसा लिए हावय | एकरे ले, येशु हर परमेश्वर हावय |
चेला थोमा हर ईशु के बारे म अइसे घोषना करे हावय कि, "हे मोर प्रभु, हे मोर परमेश्वर" (यूहन्ना 20:28)। ईशु हर ओला नइ सुधारिस| तीतुस 2:13 हमला हमर परमेश्वर अऊ मुक्ति देवइया, ईशु मसीह के आगमन के लिए अगोरे बर उतसाहित करत हावय | इब्रानियों 1:8 म, पिता ईशु बर अइसे घोषना करत हावय कि, "परन्तु बेटा के बिषय म कहत हावय कि, 'हे परमेश्वर, तोर सिंहासन जुगजुग ले रही, तोर राज के राजसजा नियाय के राजसजा हावय।" पिता ईशु ला, "हे परमेश्वर" कही के अपन बचन म लिखत हावय जे कारन ईशु ही हर निश्चय परमेश्वर हावय |
प्रकाशितवाक्य म, एक सरगदूत प्रेरित यूहन्ना ल केवल परमेश्वर ल ही दण्डवत् करे बर के लिए निर्देश देथे (प्रकाशितवाक्य 19:10)। पवित्रशास्त्र म कई बार ईशु हर आराधना ला पाइस हावय (मत्ती 2:11, 14:33, 28:9, 17; लूका 24:52; यूहन्ना 9:38)। ओहर लोग मन ल कभू ओकर आराधना करे के लिए नई खीसयाईस| यदि ईशु परमेश्वर नई होतीस, तव ओहर लोग मन ल कही देहे होतीस कि ओमन ओकर आराधना झन करय, ठीक ओइसने जइसे सरगदूत हर प्रकाशितवाक्य म करीस | इहाँ कई अऊ भी आयतें अऊ पवित्रशास्त्र के संदर्भ हावय जेन ईशु के ईश्वरत्व के गवाही देत हावय।
सबले खास कारन कि काबर ईशु ला परमेश्वर होना रहीस वो ये हावय कि यदि ईशु परमेश्वर नई हावय, त ओकर मरना सबो संसार के पापों के डाढ़ के दाम देबर पर्याप्त नई हो सकथीस (1यूहन्ना 2:2)। यदि ओहर परमेश्वर नई होतीस तव ईशु एक ठन बनाए जीव होतीस, ओहर असीमित परमेश्वर के आघु पाप बर मांगे किये गए असीमित डाढ़ ला दे नई सकतिस | केवल परमेश्वर हर ही एक येतका बड़े असीमित डाढ़ ला चूका सकत हावय| केवल परमेश्वर हर येही संसार के पाप मन ला उठा कर ले जा सकथे (2 कुरिन्थियों 5:21), मर सकथे, अऊ जी उठे के दुवारा, मरे अऊ पाप के ऊपर अपन बिजय ला प्रमाणित कर सकत हावय ।
English
का ईसु परमेश्वर हावय? का ईशु हर परमेश्वर होय के दावा करिस?


text:
Teeja Tihar मइके के सुख बर उपास के महापरब : तीजा
तीजा यानी हरतालिका तीज (Hartalika Teej) के उपास भादो महीना के अंजोरी पाख के तीज के रखे जाथे। अऊ अंग्रेजी क्लेंडर के मुताबिक एसो ए तिहार ल 30 अगस्त 2022 दिन मंगलवार के मनाये जाही। तीजा के उपास ल भारत के कई प्रांत म धूमधाम से मनाये जाथे। आन परब मन सहित तीजा मनाये के पूजन विधि म तको आंचलिक विविधता हावय। उत्तरभारत म येला हरतालिका तीज, मध्यभारत के कुछ प्रांत म कजरी तीज कहे जाथे अउ छत्तीसगढ़ म येला तीजा परब के रूप म मनाये जाथे।
छत्तीसगढ़ म तीजा परब (Teeja festival in Chhattisgarh) -
छत्तीसगढ़ म तीजा परब ल भादो के अंजोरी पाख के तीज के मनाये जाथे। बेटी-माई मनला ससुराल ले तीजा लाने खातिर मायके ले भाई, भतीजा, पिता उकमन जाथे। नवा मनला तीजा खातिर हरेली (Hareli Tihar) के बाद लिवाये ल जाथे अऊ आन मनला राखी (Raksha bandhan) या पोरा (Pora Tihar) के बाद लिवाये के परंपरा लोक म प्रचलित हावय।
तीजा परब छत्तीसगढ़ म महिला मन मइके म आके मनाथे। भादो के दूज के रात के महिला मन मइके पक्ष के रिश्तेदार के घर ‘करू भात’ खाये ल जाथे। उपास वाली मनला करेला साग के भात खवाथे काबर के करेला (Bitter gourd Vegetable) करू होथे इही सेती येकर ‘करू भात’ नाव प्रचलन म आये होही।
तीज के महिला मन दिन ले रातभर तक निर्जला उपवास रिथे। 36 घंटा के ये सबसे लंबा समय के कठिन उपास आए। तीजा ल मइके म विधवा औरत मन तको रखथे। जेकर पहिली तीजा उपास रिथे तेकर बर आन नेंग-जोग के बेवस्था करे रिथे। ये दिन महिला मन निर्जला उपास रिथे अउ रात के जागरण करत महादेव अउ माता पार्वती के पूजा अर्चना करथे।
ग्राम्य संस्कृति म महादेव-पार्वती के पूजा प्रतिकात्मक रूप ले गौरा-गौरी के रूप म होथे। सबो धार्मिक अनुष्ठान, मांगलिक आयोजन आदि म माटी के या गोबर के गौरा-गौरी बनाये जाथे। अइसने तीजा के मउका म महादेव अउ पार्वती के पूजा मंदिर आदि म नी करके महिला मन अपन-अपन घर म माटी के शिवलिंग बनाके करथे।
तीजा के दूसर दिन ल छत्तीसगढ़ म ‘फरहार’ कहे जाथे माने फलाहार ले उपवास ल तोड़े जाथे। लोक शब्दावली म ये दिन के फलाहार ल फरहार या ‘बासी’ भी कहे जाथे। ‘बासी’ ल महिला मन रात के बनाके रखथे जेमा छत्तीसगढ़ी व्यंजन बरा, सोहारी, ठेठरी, खुरमी, अरसा, गुलगुला भजिया आदि शामिल होथे। महिला मन एक दूसर के घर ‘बासी’ खाये बर तको जाथे। ये मउका म महिला मनला यथा उचित भेट स्वरूप रूपिया, कपड़ा उक दे जाथे।


text:
का ‘चुप रहे म भलई हे’ के जमाना आ गे हे?
काकर-काकर मुंह ल बंद करबे। बहुमत के जमाना हे। चारझन मिलके कहिं दिही के महंगई नइये, सबके बने दिन आ गे हे, त वो गरीब ल मानेच ल परही। नइ माने के वोकर करा अउ कोनो चारा नइये। जादा बोल दिही त वोला देसदरोही घलो कहि सकत हें। अइसे चिचियाहीं के वोला अपराधी बता दे जाही।
रायपुर
Updated: September 12, 2022 04:28:29 pm
‘सखी सइंया तो खूब ही कमात हे, महंगाई डायन खाये जात हे।’ जेन ल देखबे तन ह महंगई को रोना-रोवत हें। फेर, का मजाल हे सरकार चलइयामन के कान न जुआं रेंग जाए। मनमाने बाढ़त महंगई के समरथन करइया घलो एक ले सेक हें। कहिथें ना ‘सावन के अंधरा ल चारों कोति हरियर-हरियर दिखथे।’ जेकर पेट भरे हे वोला कइसे भूखन मरत लोगन के पीरा समझ म आही। जेकर खिंसा, तिजोरी भरे हे। जन्मजात ददा-बबा, पुरखा के धन-दौलत, जमीन-जायदाद मिले हे। बडक़ा धंधा-पानी हे, नौकरी-चाकरी हे, तेमन ल महंगई के आंच ह कइसे जनाही। ऐमन सब ल छोड़छाड़ के गरीबमन कस रहि के देखंय। चारेच दिन म तेल-नून के भाव पता चल जही। एक जुवर खाय के जुगाड़ करे म वोमन ल अपन ममा दाई के सुरता आ जही।
मितान! काकर-काकर मुंह ल बंद करबे। बहुमत के जमाना हे। चारझन मिलके कहिं दिही के महंगई नइये, सबके बने दिन आ गे हे, त वो गरीब ल मानेच ल परही। नइ माने के वोकर करा अउ कोनो चारा नइये। जादा बोल दिही त वोला देसदरोही घलो कहि सकत हें। अइसे चिचियाहीं के वोला बडक़ा अपराधी बता दे जाही। जेल घलो भेजवा सकत हें। माफी मंगवा सकत हें।
सिरतोन! गरीबमन बर महंगई ह कोनो नवा दुलहिन थोरे हे कि पहिली पइत वोकर मुंह देखत हें। महंगई ह तो गरीबमन ल दुलहिन के संग दहेज म मिलथे, कस किस्सा हे। तब के जमाना म तब जइसे महंगई रिहिस अउ अब के जमाना म अब जइसे महंगई हे। महंगई के संग-संग सिरिफ चेहरा-मोहरा बदले हे, वोकर रंग-ढंग वइसने हे। फेर, ए पइत अंधेरच होगे हे। ऊपर ले महंगई ल बने कहइया घलो पइदा होगे हें। याने ‘मार घलो खा अउ चुप घलो रह।’
मितान! लागथे, जेकरमन के हाथ म सत्ता हे, वोकर समरथकमन ल कुछु भी बोले, कहे के लाइसेंस मिले गे हे। काली जेन बात ल वोमन गलत काहंय, आज उही बात ल सहीं बतावत हें। का सत्ता म बइठे ले गलत बात ह सही हो जथे? का सत्ता के निसा अइसने होथे?
सिरतोन! कतकोन महंगई बाढ़ गे हे, तभो ले लोगनमन कोनो जिनिस ल बिसाय बर नइ छोड़त हें। बजार म भीड़ नइ कमतियाय हे। गिराहिक बादर ले थोरे टपकथे, हमरेमन के बीच ले ही निकल के आथें। त फेर अइसन म महंगई कइसे कमतियाही?
जब महंगई के सेती गरीबमन खाय-पीये बर छोड़ दिहीं त वोकरमन के मरना खच्चित हे। तेकर सेती वोमन मजबूरी म महंगई के बीच म घलो मर-मर के जिये बर सीख जथें। फेर, वोकरमन के वोट ले बने ‘सरकार’ ल कुछु फरक नइ परय, त अउ का-कहिबे।
का ‘चुप रहे म भलई हे’ के जमाना आ गे हे?
पत्रिका डेली न्यूज़लेटर
अपने इनबॉक्स में दिन की सबसे महत्वपूर्ण समाचार / पोस्ट प्राप्त करें
अगली खबर


text:
प्रश्न
ईशु मसीह कोन हवय?
उत्तर
"का परमेश्वर के अस्तित्व हावय?" ऐ प्रश्न के उल्टा कि ईशु बहुत कम मनखे मन ले ये प्रश्न करिस हे कि का येशु मसीह के कोई अस्तित्व रहीस ? येहर सामान्य रूप ले स्वीकार करे जात हवे कि ईशु सिरतोन म एकठन मनखे रहीस जे हर लगभग २००० बरस पहिली इस्राएल के भुय्या के ऊपर म रेंगे बुले रहीस | बाद – बिबाद तबे चालू होईस हे जबे ईशु के पूरा पहिचान के बिसय म बिचार होवत हावय | लगभग हर एकठन मुख्य धरम ऐ गियान देत हावय कि ईशु एक पैगम्बर, या एक सुघर गुरु, या एक धरम के मनइय्या मनखे रहीस | समसिया ये हावय कि, बाइबिल हमला बतात हवे कि ईशु अनन्तता ले ही एक भविष्यवक्ता, एक सुघर गुरु, या धरम के मनइय्या मनखे ले कहीं ज्यादा बढ़कर रहीस।
सी एस लुइस अपनी पुस्तक मियर क्रिश्चियानिटी (केवलमात्र मसीहियत) म ऐ लिखथे हे, मय ईहा पर कोई का भी वो वास्तविक मूरखता पुरन गोठ ल गोठियाय ले रोके के परयास कर रहे हव जेकर बर लोग अक्सर ओकर (ईशु मसीह के ) बारे म कहत हावय | मय ईशु क एक महान नैतिक गुरु के रूप म गरहन करे ल तैयार हव, परन्तु मय ओकर परमेश्वर होय के दावा का मान नई सकव | येहर एक अईसे गोठ हे जेन हमका नई कहना चाही | एक मनखे जेन केवल एक मनखे रहीस अऊ ये परकार के गोठ गोठियात रहीस जैइसे ईशु हर कहू एक महान नैतिक गुरु नई हो सकथे | ओहर तो एक बईहा मनखे होही – ओ स्तर मा कोनो मन कहे के ओहर एक सरे वाले अंडा हवय – या फेर ओहर नरक के भुत हो सकत हवे | आपला अपन चुनाव करे बर चाही | या तो ये मनखे, जेन परमेश्वर के बेटा रहीस अऊ हवय, या फेर कोनो बईहा या कुछु अऊ एकर ले भी जादा बुरा मनखे | आप मुरखता बर का ओला चुप करा सकत हावव, ओकर ऊपर थूक सकत हावय अऊ दुष्टआत्मा के रूप म ओला मार सकत हव, या ओकर गोड तरी गिरके ओला प्रभु अऊ परमेश्वर बोल सकत हा | परंतु हमला कभो भी किरपा ले भरे हुए मूरखता के साथ ये नियाय नहीं लेबर चाही कि ओ एक महान गुरु रहीस | ओहर ऐ बिकल्प ला हमर बर खुल्ल्ला छोड़ दे हवय | ओकर अईसे कोनो मरजी नई रहीस |
ऐकर ले, ईशु हर अपन ले कोन होय के दावा करिस ? बाइबिल का कहत हे ओ कोन रहीस ? सेबल पहिली, यूहन्ना 10:30 म ईशु के बचन कोती देखत हावन, "मय अऊ पिता एकेच हन।" पहिली देखे म, ऐ परमेश्वर होय के दावा के रूप म परतीत नई होवय | परन फेर ले, ओकर कहे पर यहूदीमन के परतिक्रिया क देखी, "यहूदी मन हर ओला जवाब दिहिस, कि भल काम करे के कारन हमन ओला पथरा मा फेक के नई मारेन परन्तु परमेश्वर के निंदा करे के कारन; अऊ एकर बर कि तय मनखे होय के अपन आप ल परमेश्वर बतात हावस" (यूहन्ना 10:33)। यहूदी मन हर ईशु के बचन ला परमेश्वर होय के दावा संमझे रहीस | आघू आय वाला आयत म येशु हर यहूदी मन क सुधारे बर कभो भी ये नई कहिस, "मय हर परमेश्वर होए के दावा नई करे रहेव ।" ऐ संकेत देथे कि ईशु हर ये घोषना करथे कि "मय अऊ पिता एक हवन " (यूहन्ना 10:30) सिरतोन म कहत रहीस कि ओहर परमेश्वर हावय ।
यूहन्ना 8:58 एक अऊ उदाहरण हावय: ईशु हर कहिस, "मय तुमन से सिरतोन कहत हव कि एकर पहिली कि अब्राहम पैदा होईस, मय हव ! " एक पइत फेर, परतिक्रिया म, यहूदी मन पथरा ल उठा के ईशु क मारे के कोशिश करिस (यूहन्ना 8:59)। ईशु हर अपन पहिचान के घोषना "मय हव" कइके देहिस ओ जुन्ना नियम म परमेश्वर के नाम क सीधा तौर म लागु होत रहीस (निगर्मन 3:14)। यहूदीमन फेर ले ईशु क काबर पथरा म फेक के मारना चाहत रहीस यदि ओहर अईसे कुछु नई कहे रहीस, माने, परमेश्वर होय के दावा?
यूहन्ना 1:1 कहत हावय कि "बचन परमेश्वर रहीस।" यूहन्ना 1:14 कहत हावय कि "बचन देवधारी होइस।" ऐहर स्पष्टता ले संकेत देत हावय कि येशु देव के रूप म परमेश्वर हावय | शिष्य थोमा ईशु के सम्बन्ध म कहत हावय कि, "हे मोर प्रभु, हे मोर परमेश्वर" (यूहन्ना 20:28)। ईशु हर ओला नई सुधारिस | प्रेरित पौलुस ओकर ऐ रूप म बरनन करत हावय कि, "...अपन महान परमेश्वर अऊ मुक्ति देवईया ईशु मसीह" (तीतुस 2:13)। प्रेरित पतरस घलऊ अइसने कहत हावय कि, "... हमर परमेश्वर अऊ मुक्ति देवईया ईशु मसीह" (2पतरस 1:1)। पिता परमेश्वर घलऊ ईशु के पूर्ण पहिचान के गवाह हावय, "परन्तु बेटा ले कहत हावय कि "हे परमेश्वर,तोर सिहासन जुग जुग तक रही, तोर राज के नियाय क राजदण्ड |" जुन्ना नियम म मसीह के परति भविष्यवाणीयाँ ओकर ईश्वरत्व के घोषना करत हावय कि, "कबर के हमर बर एक बेटा दिए गईस; अऊ प्रभुता ओकर काँधे म होही, अऊ ओकर नाव अद्भुत युक्ति करेवाला पराक्रमी परमेश्वर, अनंतकाल के पिता, अऊ शांति के राजकुमार रखे जाही" (यशायाह 9:6)।
एकर बर, जईसे कि सी एस लुईस ने दलील दिस हावय, कि ईशु क एक अच्छा गुरु के रूप म मानना कोई बिकल्प नई हावय | ईशु हर स्पष्ट रूप ले अऊ परमेश्वर होय ले मना नई किये जाय बाला दावा का करिस हावय | एकर बर ओहर परमेश्वर नई ह हावय, तव फेर ओहर लबरा हावय, अऊ एकरेले एक पैगम्बर; अच्छा गुरु, या धरम के मनइया मनखे नई हावय | ईशु के बचन के बियाख्या करे के कोशिस करके, आधुनिक बिद्वान ये दावा करत हावय कि "वास्तविक ऐतिहासिक ईशु" हर ओ बहुत बात ल नई कहे हावय जेला बाइबिल म ओहर कहे हावय | परमेश्वर के बचन के संग बहस करे बाला हमन कोन होत हन कि ईशु हर कहिस कि का नई कहिस ? कईसे कोई "बिद्वान" जेन ईशु ले दो हजार बरस बाद आईस म ऐसा उत्तम बोध ओकर आलावा जेन ओकर साथ रहीस, जेमन ओकर सेवा करिस अऊ खुदे ईशु ले गियान पईस हावय कईसे हो सकत हावय कि येशु हर का कहिस या का नई कहिस (यूहन्ना 14:26)?
ईशु के सिरतोन पहिचान बर एतका परास्ना महत्वपूर्ण काबर हावय ? ये गोठ के का मतलब हावय कि येशु परमेश्वर हावय के नई ? एकर सबके महत्वपूर्ण कारन ये हावय कि ईशु के एकर ले परमेश्वर होना रहीस ओहर ये हावय कि यदि ईशु परमेश्वर नहीं हावय, त ओकर मरना पूरा संसार के पाप के डाड के दाम चुकाए बर पर्याप्त नहीं ही सकतिस (1यूहन्ना 2:2)। केवल परमेश्वर ही अईसे असीमित डाड ल भर सकत रहीस हावय (रोमियों 5:8; 2कुरिन्थियों 5:21)। ईशु के परमेश्वर होय बर रहीस तेकर ले ओहर हमर करजा ल पटा सके | येशु ल मनखे होय बर रहीस तेकर ले ओहर मर सके | मुक्ति केवल ईशु मसीह म बिश्वास करे म ही मिलत हावय | ईशु के ईश्वरत्व ही हेकबर कि ओही हर उद्धार के एकेच रद्दा हावय | ईशु के ईश्वरत्व ही हावय जेकर कारन ओहर ये घोशना करिस कि, "रद्दा, अऊ सच्चाई अऊ जीवन मय हर ही हव |" बिना मोर द्वारा कोई पिता के पास नई पहुच सके " (यूहन्ना 14:6)।
English
ईशु मसीह कोन हवय?


text:
- रूपेन्द्र पटेल
फेर डोकरी दाई ओदिन बाबू ल कहय - एको दिन बहू ल सहर ले जा बेटा अउ सोनोगराफी कराके ले आनते। बहू ल गरू होय चार महीना पूरथे। एक ठन नोनी त होगे हे। ए दरी बेटा हो जातिस त मोर सरधा पूर जातिस। तोर बड़े भइया के तो तीन ठन नोनि च नोनी हावय। कतेक ल काय करबो। तउने दिन ले दाई - बाबू दुनों झन बड़ संसों करत रइथें, सोनोगराफी म सफ्फा पेट भीतर ह दिखथे कहिथे - महूं ल धुकुर - धुकुर लागत रहिथे।
हमर बबा बड़ मया वाला गियान म, नियाव म उंकर सही कोनो नइ रहिन कहिथें। चालिस कोस ले ऊपर बबा के सोर रहिस कहिथें। बड़े दाऊ कहत लागय, सब के सब ओकर सनमान करय कथें। ऊंच पुर जबर मेछावाले, गोल मुँह मुंड़ म चार किलो के पागा धोती बंगाली पहिरे, गोरा नारा हाथ म अटियावत लाठी धरे, मुसकियावत गली म रेंगय त जुन्नेट जवान टूरा मन घला लजा जावंय। हमार बबा दाऊ अंव दाऊ कहिके गरब करने वाला घला नइ रहिन। बेरा भर खेती माटी के बुता करबे च करंय। नवरात म जंवारा गीत, रमायेन म भजन, फागुन म फाग, करमा - ददरिया हमर बबा मन भर गावय कहिथें, अउ गुरतुर के सुनइया के पियास बाढ़ते जाय। बबा के बीते ले घर के जम्मों हाथ - बात डोकरी दाई के हावय। बबा के रहत ले, डोकरी दाई के चिटको टिकी नइ चलत रहिस। फेर अब त निचट खसुटहीन अउ चमगेदरीन होगे हावय। आज फेर दाई - बाबू ल होत बिहान भसेढ़िस - तुंहला जाए ल कथंव त जावा नहीं, का करिहा ? का धरिहा तुंही जाना ? बाबू दाई मन घला एदे सुनता बांधथें के बिलासपुर जाथन कहिके जाबो अउ रतनपुर म दु - चार दिन रहिके आ जाबो क हथें। रतनपुर मोर ममा गाँव आवय।
दाई - बाबू आज घर म आ के खड़ा होइन हें तहाँ ले डोकरी दाई के तीर बान चले लागिस - का होइस बेटा सब बनें - बनें गा ? सब बनें - बनें बहू। का पता चलिस असपताल म ?
दाई परछी के मचिया म चुपे थिरावत बइठे हावय अउ बाबू अंगना म सब लइका मन ला खई - खजेना बाँटई म बिवतियाय हे। सुरूज नरायेन दिन भर मिहनत के बाद सुरताए ल बूड़ती म समावत हे ...। डोकरी दाई आलू अउ भाटा ल साग बर पउलत परछी म बइठे हावय अऊ दाई लंग वोहि - वोहि बात ल छय - सात बेर होगय चेंघत - चेंघत। दाई बने च चिल्ला - चिल्ला कहे लागथे - नोनी ताय दाई नोनी, नोनी हो जाहि ता तुंहर घर के सब धन - दोगानी पथरा बन जाही ...हांत के कौंरा लुटा जाहि का ? के बेटा के होय ले घर के आंन्टा - कोन्टा ह सोना - चांदी, हीरा - मोती ले भर जाहि ? सोनोगराफी नइ करान, भगवान हमला जइसे असीसय जिनगानी पहाबो। तहूँ तावस दाई बेटी के जात, फेर बेटी च मन बर बैरी काबर बनथस ? कोनो बेटी च के गरभ ले तो तहूँ जनम लके ए जिनगानी ल पाय हावस। बेटी च मन त संसार के आधार अउ रखवार आवय दाई। फेर बात बेटी अउ बेटा के नइ रहय, बात होथे करम के, मिहनत के, आज ले अब तैं अइसन गोठ झन गोठियाबे। कहिके दाई घर भीतर चल देथे। डोकरी दाई टक लगाए ओखरे डहर ल देखते रहिथे ...। अंगना म बइठे बाबू धीरे - धीरे मुसकियात हावय। लइकन मन हांसत - नाचत, खेलत - कूदत बिधुन हावंय। सुघर फुरूर - फुरूर पवन चलथे।
- मुकाम - लोहारा, पण्डरिया , जिला - कबीरधाम( छग.)


text:
सोमवार, 11 मार्च 2019
संस्मरण
सुरता (संस्मरण)
जब मंय ह प्रायमरी कक्षा म पढ़त रेहेंव अउ हमर ददा-कका मन के संयुक्त परिवार रिहिस त परिवार म बारो महीना कोई न कोई घुमंतू मंगइया-खवइया नइ ते पौनी-पसेरी मन के आना-जाना लगेच् रहय। विहीमन म एक झन माई घला आवय। हमर दाई-काकी, परिवार के अउ गाँव के दूसरमन ह वोला सिकरनिन कहंय। मंय ह वोला सिकरनिन दाई कहंव।
सिकरनिन दाई ह होली-देवारी अउ दूसर तिहार-बार होतिस तभे आतिस। आतिस तब भीतर आंगन म आ के एक ठन आंट म बइठ जातिस। जब कभी वो आतिस, इहिच आंट म बइठतिस। सेरसीधा झोंके बर वोकर तीर एक ठन टुकना रहितिस। एक-दू ठन झोला घला रहितिस। गाँव के दूसर घर घला वो ह जावय। वो ह मोला गजब मया करे, बिलकुल दाई बरोबर। मोर मन करे कि वोकर गोद म जाके बइठ जातेंव। फेर अइसन कभू नइ हो सकिस। सिकरनिन दाई ह घला मोला अपन गोद म बइठारे के कभू कोशिश नइ करिस। वो ह दुरिहाच् ले बात करतिस। मिलनेवाला सेरसीधा ल घला दूरिहाच् ले झोंकतिस। आशा के अनुसार सेरसीधा नइ मिलतिस कि कोनों अउ चीज के जरूरत होतिस ते मुँह फटकार के मांग लेतिस। सब संग बढ़िया प्रेम से सुख-दुख के बात गोठियातिस। सेरसीधा पा के गजब आसीस देतिस अउ दूसर दुवारी चल देतिस। अलग बइठना अउ दुरिहा ले गोठियाना, दूरिहा ले सेरसीधा झोंकना हमर समाज के जाति व्यवस्था के नियम हरे, ये बात ल मंय ह लइकापन म का जानतेंव? मंय ह येला सेरसीधा मंगइयामन के नियम होही समझंव।
जब ले मोर उमर ह जाने-सूने के होइस तब ले मंय ह वोकर अवई अउ वोला जानत रेहेंव। अउ जब मंय ह कालेज म गेयेंव तब तक वोकर आना जारी रिहिस। बाद म वोकर आना बंद हो गे। काबर? का बतावंव। बात वोकर सियानमन सरीख लगय फेर उमर म वो ह कभू मोला सियान असन नइ लगिस। वोकर उमर के बारे म का बतावंव। दाई ह लइका बर उमर भर दाईच् रहिथे। न कभू जवान, न कभू सियान। या तो वो ह चले-फिरे म असक्त हो गिस होही या फिर वोकर इंतकाल हो गिस होही। नइ ते आयेबर वो ह काबर छोड़तिस?
मोर जानेसुने के उमर होय के पहिली वो ह आवत रिहिस होही कि नइ आवत रिहिस होही, का जानव? आवत रिहिस होही त का वो ह कभू मोला अपन गोद म बइठारत रिहिस होही? बइठार के मोला दुलार करत रिहिस होही? का पता? फेर अब, जब मंय ह हमर समाज के जाति व्यवस्था अउ छुआछूत के व्यवस्था ल समझ गे हंव, मोला नइ लागय कि वो ह अइसन कर पावत रिहिस होही।
वो ह शिकारी जात के रिहिस। पंड़की, बटेर अउ तीतर जइसन चिरई अउ मुसुवा, खेखर्री जइसन छोटे-मोटे जन्तु के शिकार करना; बबूल, लीम अउ करंज के दतवन टोरना अउ वोला बाजार म बेचना इंकर पुश्तैनी धंधा आय। शिकार करे बर उँकर तीर तांत अउ बांस के कमची के बनाय फंादा रहय, जउन ल वोमन खुदे बनावंय। दूसर जातवाला कोनों आदमी वइसन फांदा नइ बना सकंय। बबूल, लीम अउ करंज के दतवन बने के लाइक पतला-पतला टहनी कांटे बर वोमन सइघो बांस के पतला छोर कोती धारवाला बिना बेठ के हँसिया बांध के बनावल अकोसी धर के आवंय। जमीन म खड़े-खड़े वोमन अकोसी म कतको अकन दतवन कांड़ी कांट लेतिन। अइसन ढंग ले कांटे दतवन कांड़ीमन के कांटा अउ पत्ता-डारामन ल छांटेबर वोमन तीर बंकी रहय। फांदा, अकोसी अउ बंकिच् ल ऊँकर स्थायी संपत्ति जान। खेत-खार, जमीन-जायदाद जइसे स्थायी संपत्ति भला ऊँकर तीर कहाँ। अब शिकारीमन मेहनत-मजदूरी के कोनों दूसर काम करे लग गिन होहीं। वोमन के लोग-लइकामन पढ़लिख के सरकारी नौकरी पा गिन होहीं अउ अपन जिनगी ल सुधार लिन होहीं। अपन अइसन पुश्तैनी काम ल छोड़ दिन होहीं। विही पाय के अपन काम-धंधा खातिर वोमन के गाँव कोती अवइ अब कम हो गे हे। आज के दिन चिरई-चिरगुन के शिकार करना संभव नइ हे। ये जीवमन अब दिखथेंच कहाँ? कानून के बंदिश अलग हे। ये काम अब वोमन नइ करंय। फेर दतवन टोरे अउ बेचे के काम आजो विहिचमन करथें।
ये हर चैहत्तर-पचहत्तर के पहिली के बात आवय। फेर आजो सिकरनिन दाई के धुँधरहू छबि ह मोर आँखी आगू बनथे। वो ह बनेच् ऊँचपुर रिहिस। शरीर ले पतला-दुबला। बनिहार ले घला गयेबीते उँकर जिनगी रिहिस होही। वइसन भोजन वोमन ल कहाँ मिलत रिहिस होही कि वोमन के शरीर म चर्बी जमा हो पातिस? कि शरीर ह पानीदार दिख पातिस? वोकर शरीर म पानी भले नइ रिहिस होही पन मोला बिसवास हे कि वोकर स्वभाव म पानी के कोनों कमी नइ रिहिस होही। हँसी-मजाक ह अपन जघा हे, इज्जत अउ मान-सनमान ह अपन जघा। नइ ते अपन इज्जत बचाय खातिर वो मन अपन चेहरा ल जला के बदसूरत बनातिन काबर?
0
सिकरनिन दाई ह हमर गाँव के रहवासी नइ रिहिस। हमर गाँव म कि हमर अतराब के परोसी गाँव मन म शिकारी जाति के एको परिवार नइ रिहिस। आजो नइ हे। हमर बड़का दाई ह बतावय - ’’सिकरनिन ह बसंतपुर म रहिथे। इंकर गाँव बसंतपुर हरे।’’
’’बसंतपुर? कते कर हे बसंतपुर ह?’’
’’नांदगाँव तीर हे।’’
’’तंय ह नांदगाँव जाथस त ऊँकर घर बइठेबर जाथस?’’
’’हमर सगा आवंय, गजब मार बइठेबर जाबोन।’’
’’हमर सगा नो हे। काकर सगा आवंय?’’
’’सिकरनिन के सगा सिकरनिन।’’
’’हमन का हरन?’’
’’हत् रे चेंधन। हमन का हरन, तंय नइ जानस?’’
’’बता न?’’ मंय ह जिद् कर देतेंव।
’’हमन तेली हरन बेटा, तेली।’’ बड़का दाई ह बतातिस।
’’हमन तेली हरन? .... वो ह सिकरनिनि काबर आय?’’
’’अपन-अपन करम-करनी। पूरब जनम के भाग ताय बेटा। जइसन करम करे रहिबे, तइसन जात म भगवान ह जनम देथे। अब अउ जादा झन पूछ। पूछबे ते चटकन परही। जा पढ़बे लिखबे।’’ बड़का दाई ह खिसियाके कहितिस।
’’पढ़े-लिखे ले का जाति म जनम धरहूँ?’’
’’तोर खंगेच् हे का रे’’ कहिके बड़का दई ह थपरा उठा के मोर कोती झपटे कस करतिस। मंय ह हाँसत-हाँसत खोर डहर भाग जातेंव।
0
सिकरनिन दाई के रंग ह सांवली रहय। मोला नइ लगय कि चूँदी म वो ह कभू कंघी-कोकई करत रिहिस होही। वोकर चूँदी ह बनेच, कनिहा के आवत ले रिहिस होही, काबर कि वोकर खोपा ह बड़े अकन रहय। वो ह जब भी आतिस, खोपा बांध के आतिस। वोला बेनी गांथ के आवत मंय ह कभू नइ देखेंव। चूँदी ल छितराके आवत घला वोला कभू नइ देखेंव। टेहर्रा नइ ते भांटाफूल रंग के कोष्टउहाँ लुगरा पहिरे रहितिस। वो समय कोष्टउहाँ लुगरा के चलन रिहिस। बलाउज पहिरे के जादा चलन नइ रिहिस। वो ह बलाउज पहिरे कि नइ, नइ जानंव। टिकली, सिंदूर लगावय कि नहीं, वहू ल नइ जानंव। फेर मोर पक्का सुरता हे, वोकर चेहरा म, दूनों गाल म बड़े-बड़े जले के निशान रहय। एक तो वोकर बिरबिट ले बिलई चेहरा, ऊपर ले जले के निशान, कोई घला अनुमान लगा सकथे कि कतिक सुंदर रिहिस होही वो ह? दाई के सुंदरता ले बेटा के का लेना-देना। फेर वोकर जले के निशान ह मोला बने नइ लागय। मंय ह वोला पूछंव - ’’दाई! येे ह का के निशान आय?’’
वो ह बात ल हाँस के टरका देय। जब-जब वो ह आतिस, मंय ह वोला जरूर पूछतेंव - ’’’’दाई! येे ह का के निशान आय?’’
जादा जिद करे में एक दिन वो ह बताइस, - ’’कढ़ाई के कड़कत तेल ह छिटक गे रिहिस बेटा। विही म जर गे रिहिस।’’
’’कढ़ाई के?’’ मोला विश्वास नइ होइस। ’’का रांधत रेहेस?’’ फेर पूछतेंव।
वो ह हाँस दिस। मतलब वो ह जरूर झूठ बोलत रिहिस। मंय ह फेर जिद करेंव - ’’बता न दाई, कामा जरे हे?’’
’’हमर मन के मुँहू ह अइसनेच् रहिथे बेटा।’’
’’जनम ले अइसनेच् हे?’’
’’हव गा, जनम ले अइसनेच हे।’’
’’दूसर मन के ह असन काबर नइ रहय?’’
’’भगवान जाने बेटा।’’
हमर बड़का दाई ह मोर सवाल करई म कंझा गे रहय, डपटत किहिस, ’’हत रे चेंधन। तोर अउ कोनों दूसर काम नइ हे? भग इहाँ ले।’’
मंय ह मन मार के चुप रहि गेंव।
0
मोर सवाल ह जस के तस माड़े रहि गिस। जब ग्यारहवीं कक्षा म गेंव, तब हमर जीवविज्ञान के सर ह एक दिन हमला डार्विन के सिद्धांत बताइस। ’’प्रकृति के साथ जीवन संघर्ष में जीवों में अनुकूलन पैदा होता है। अनुकूलन के द्वारा अर्जित गुण पीढ़ी-दर-पीढ़ी हस्तांतरित होता जाता है। इस तरह कई पीढ़ियों के बाद की संततियों में उनके मूल पूर्वज से बिलकुल अलग तरह के गुण और लक्षण विकसित हो जाते है और ये अपने पूर्वजों से पूरी तरह भिन्न दिखने लगते है। इस तरह से नई प्रजातियों का विकास होता है।’’ संग म वो सर ह एकठन सवाल अउ ढील दिस जउन ह डार्विन के सिद्धांत ल गलत साबित करे उपाय रिहिस - ’’परंतु भारतीय स्त्रियाँ सदियों से नाक-कान छिदाती आ रही हैं। यह गुण आज तक हस्तांतरित क्यों नहीं हुआ?’’
मंय ह सिकरनिन दाई के गालमन के दाग ल डार्विन के सिद्धांत के परिणाम मानके देखे लगेंव। फेर जब मंय ह कालेज म आयेंव तब हमर जीवविज्ञान के प्रोफेसर सर ह डार्विन के सिद्धांत ल अउ पढ़ाइस। संगे-संग भारतीय नारीमन के कान-नाक के छेद के पीढ़ी-दर-पीढ़ी हस्तातरित नइ होय के कारण ल घला समझाइस। वोमन बताइन - ’’डार्विन के अनुसार संततियों में पीढ़ी-दर-पीढ़ी केवल उन्हीं गुणों का हस्तातंरण होता है जो प्रकृति के संग जीवन संघर्ष में अनुकूलन के फलस्वरूप अर्जित किये जाते हैं। भारतीय स्त्रियों के नाक-कान छिदवाने का उनके जीवन संघर्ष के साथ कोई संबंध नहीं है। इसलिए इस गुण का हस्तातंरण नहीं हो पाया। ऐसे गुणों का हस्तातंरण नहीं होता।’’
एक घांव फेर मोर मन म सिकरनिन दाई के गालमन के दाग ह प्रगट होके उलझ गे। शिकारी जात के औरत-मर्द, सब बिलई-बिलवा होथें, काबर कि वोमन बारो महीना घाम-पियास म शिकार करेबर, दतवन काड़ी टोरेबर, गिंजरत रहिथें। घाम म रहि-रहिके वोमन करिया हो गे हें। फेर शिकारी जात के औरतमन के गाल के जले के दाग के येकर ले का संबंध? खाली औरतमन के चेहरा म ये दाग ह काबर? पुरूषमन के चेहरा म काबर नहीं?
अब मंय ह जाने-सुने के लाइक हो गे रेहेंव। सिकरनिन दाई के आवई अब बंद चुके रिहिस। बड़का दाई ले पूछे म झिझक होवय। तब दिगर सियानमन ले ये सवाल के जवाब पूछे के शुरू करेंव। एक दिन गाँव के एक झन बुजरुग सियान बबा ह मोर सवाल के जवाब ल समझाइस। मोर सवाल ल सुनके पहिली तो वो निरक्षर सियान बबा ह मोर कालेज के पढ़ाई के गजब लानत-सलामत करिस; पढ़े-लिखे म कामचोरी करे के मोर ऊपर आरोप लगाइस। मन लगा के पढ़े के उपदेश दिस। अउ किहिस - ’’तुँहर किताब म येकर बारे म नइ लिखाय हे जी?’’
’’अइसन बात ह किताब मन म नइ लिखाय रहय बबा।’’
’’त का लिखाय रहिथे? लुवाठ? सुन, शिकारी जात के न घर, न गाँव। घुमइया जात। अउ ये दुनिया म, हमर समाज म, इंकरो ले बड़े-बड़े शकारी जात के आदमी बसे हें रे बाबू। अइसन शिकारी, जउनमन ह आदमी के शिकार करथें। आदमी के इज्जत अउ मान-सनमान के शिकार करथें।’’
’’कइसन शिकार बबा?’’
’’अरे बुद्धू! बड़े-बड़े मालगुजार, मंडल-गँउटिया अउ अपन आप ल ऊँच जात समझनेवाला आदमीमन कोनों शिकारी ले कम होथंव जी? गाँव के कते गरीब-गुरबा के, कते छोटे जात के नारीमन के इज्जत के येमन शिकार नइ करत होहीं? काकर इज्जत के येेमन ह शिकार नइ करत होहीं। बेटीमन के मुड़ी म पानी घला नइ परन देवंय साले मन? तोरे गाँव के अदमी ला देख ले न जी। अब वोकर तीर न तो माल हे, न गुजर हे, तभो ले तो आगी म मूतत हे नीच ह।’’ बतावत-बतावत सियान बबा के चेहरा ह तमतमा गे। वोकर आँखी म दुनियाभर के दुख अउ पीरा हिलोर मारे लगिस। कंठ के आवाज ह कंठे म रुक गे।
थोरिक देर रुक के बबा ह अपन कंठ म अटके, ये बड़े शिकारी मन के प्रति उपजे घृणा के भाव ल खखार के थूँकिस। अपन मन म उपजे पीरा अउ क्रोध के लहरा ल पीइस अउ फेर केहे लगिस - ’’गाँव म बसे किसानमन के बहू-बेटीमन तो बांचय नहीं बेटा, तब तो तंय ह जउन शिकारी जात के बात पूछथस कुबेर, उँकर कोन पुछंता हे बाबू? इंकर न घर, न गाँव। तब अपन बेटी-बहू के इज्जत ल ये मन कइसे बंचाय? इज्जत बंचाय खातिर ये शिकारी जात केमन ह बाबू, बेटी के जनम धरते सात ऊँकर मुँहू ल हँसिया तिपो के दाग देथें बेटा, ताकि उँकर बेटीमन बदसूरत हो जांय। डररावन दिखे लगंय, ताकि बड़े-बड़े मालगुजार, मंडल-गँउटिया अउ ऊँच जात के शिकारी आदमीमन के मन म ये मन ल देख के घिन पैदा हो जाय, अउ बेटीमन ह इंकर शिकार बने ले बांच जाय। समझेस ग?’’
बबा के जवाब सुन के मोरो हिरदे ह क्षोभ अउ वितृष्णा के भाव ले भर गे। जुबान नइ फूटिस। मुड़ी ल हलाके केहेंव - समझ गेंव बबा, समझ गेंव। अपन आप ल संभाले के बाद मंय ह बबा डहर देखेंव, वोकर निगाह ह अगास डहर सुन्न में अटक गे रहय। थोरिक देर चुप्पी ओढ़े के बाद बबा ह फेर किहिस -’’देख रे मनुवा, अब तो तंय ह गजब अकन पढ़-लिख डरेस। अब ये बातमन ल तंय ह अपन किताब म लिखबे अउ दुनिया ल पढ़ाबे’’
0
आज न तो वो सियान बबा हे अउ न वो सिकरनिन दाई हर हे। फेर मोला वो बबा के बात ह भूले म नइ भुलाय। ये बात ल बतावत समय के वोकर चेहरा, वोकर चेहरा के भाव, वोकर आँखी म लहरावत दुख अउ पीरा के लहरा आजो जस के तस मोला दिखाई पड़ जाथे।
अब तो वो सिकरनिन दाई ह घला नइ हे फेर वोकर चेहरा के वो दाग मन ह आजो मोर आँखी ले नइ जावय। सोचथंव - अपन नानचुक पिला के चेहरा ल हँसिया तिपो के आंकत-दागत समय वो दाई-ददामन ल कतका पीरा होवत रिहिस होही? नानचुक अबोध पिलामन, जउनमन अभी-अभी ये दुनिया म आँखी उघारे रहय, लकलकावत हँसिया म दागे के पीरा ल कइसे सहत रिहिन होहीं? वो बेटीमन बड़े हो के जब अपन बदसूरत चेहरा ल देखत रिहिन होहीं तब वोमन ल कतका पीरा होवत रिहिस होही? ये पीरा ल जिनगीभर वोमन कइसे ढोवत रिहिन होहीं?
डार्विन के सिद्धांत के बारे म सोचथंव। वोकर ’’विभिन्नताएँ एवं वंशागतिकी’’ के सिद्धांत ह हमर समाज के शूद्र वर्ण अउ दीगर छोटे जाति समाज के दिमाग ऊपर जरूर लागू होय हे, नइ ते वर्ण व्यवस्था के कारण उपजे ये समाज के मनखेमन के दिमाग म समाय हीनताबोध ह घर नइ कर पातिस। उंकर मन म ये प्रथा के विरोध करे साहस के लोप नइ होतिस। अत्याचार ल चुपचाप सहन करे के प्रवृत्ति उंकर दिमाग म नइ आतिस। जिनगीभर अपमान अउ दुख-पीरा सहि के जीये के ताकत वोमन म नइ आतिस।
सोचथंव कि डार्विन के ’’विभिन्नताएँ एवं वंशागतिकी’’ के सिद्धांत ह शिकारी जाति के बेटीमन ऊपर काबर लागू नइ होइस होही। लागू हो जातिस त उंकर अबोध बेटी मन ल लकलकावत हँसिया म दागे के पीरा ल सहन करे बर तो नइ पड़तिस। अपन विकृत चेहरा अउ वोकर पीरा ल जिंदगीभर धर के जीये ल तो नइ पड़तिस। सिकरनिन दाई ल जब मंय ह वो दाग के बारे म पूछंव तब वो ह मोर बात ल हाँस के टार देवत रिहिस। वो ह काकर ऊपर हाँसत रिहिस होही? हमर समाज के घिनौना जाति-वर्ण प्रथा ऊपर कि अपन किस्मत के ऊपर?
हमर समाज के उच्च वर्ण के चरित्रहीनता ल देखथव अउ शिकारी समाज के अपन चरित्र रक्षा खातिर अपन चेहरा ल लकलकावत हँसिया म दाग के विकृत करे के भाव ल देखथव अउ सोचथंव कि ये दोनों वर्ण म कोन वर्ण ह श्रेष्ठ हे?
सिकरनिन दाई के चरित्र के शुचिता के बारे म सोचथंव तब मोर मुड़ी ह वोकर छबि के सामने श्रद्धा ले नव जाथे।
000kuber000
सदस्यता लें टिप्पणियाँ भेजें (Atom)


text:
- - सुशील भोले -
मजूरी करइया मन आपस म फुसफुसावयं - कइसे महतरु, आज गौंटिया ल का हो गे ... आन बखत तो ठउका बेरा मा आ जावत रिहिसे। आज कइसे बेरा ल बुलका डारिस ?
- हौ भाई, मंहू उही ल गुनत हौं जी। झपकन आतीस त हमरो मन के रोजी पक जातीस, नइते जानत तो हस ठेकादार ल, एको घंटा बुलकिस ते आधा दिन के रोजी ल काट दिही।
- ठउका केहेस भइया, गौंटिया के बेरा - बखत म अवई - जवई म हमार मन के कोनेा हाथ बात नइए, तभो ले रोजी हमरेच मनके कटही न काहत बुधारु ह सलूखा के खीसा ले चोंगी हेर के मेहतरु करा माचिस मांगीस। तहां ले दूनों झन पेंड़ के छांव म बइठ के चोंगी चुहके लागिन।
गाँव के मरघट्टी म पक्का ईटा - सिरमिट के चौंरा बनइया रिहिसे तेमा बादर - पानी के दिन म घलोक लास ल जालये म सोहलियत होवय। कोतवाल बतावत रिहिसे सरकारी खजाना ले पइसा आए हे का मुक्तिधाम कहिथें तइसने योजना म तेकर नेंव कोड़े अउ तहां ले ईंटा रचे के काम के आज सुरुवात होवइया हे। बस बड़े आदमी के एकरे सेती अगोरा होवत हे, काबर ते वो हर गाँव के सरपंच घलोक आय। कोन जनी कइसे ढंग के चुनाव जीतगे रिहिसे ते ? अइसे तो गाँव के एको आदमी ल वोहर भावय नहीं, फेर बताथें के ठउका चुनाव के दू दिन पहिली ले दारु - कुकरा अउ लुगरा - धोती के मोटरा ल वोहर घरों - घर बगरा दे रिहिसे।
जब पइसा कौड़ी अउ पद पदवी के बात चलथे त वोहर अपन छोड़ अउ कोनो ल न तो अपन ले बड़े मानय न अपन के जोड़ के। लोगन ल गारी - गुफ्तार देके वो पद म बइठे के जोंग जमा लेथे, फेर जब वोट बटोरे खातिर लोगन के मुंहाटी म जाये के बेरा आथे, त वोकर ले बड़े समाजवादी अउ गरीब - गुरबा मन के हितु - पिरितु अउ कोनो नइ होवय। अइसन बेरा म कोनो तो कहि लेवय के वोहर दारु - कुकरा के बंटई म ककरो संग ऊंच - नीच के भेदभाव करे हे कहिके, या कोनो बैरी दुसमन के घर म घलोक नइ अमराय होही कहिके। राम राज के साक्षात दरसन होथें अइसन बेरा म।
बड़े आदमी अतेक करथे धरते तभो ले गाँव के एक झन पढ़ंता बाबू ह वोकर लंदी फंदी अउ दांत - खिसोरी के छोड़ अउ कांही गोठ ल नइ करय। वो दिन काहत रिहिसे - इही बड़े आदमी मन के सेती हामन आज तक पिछड़े हावन ग। ए मन ल बड़े आदमी ये कहिके पूरा समाज के नेतृत्व ल सौंप देथन अउ ए मन सिवाय जोजवा गिरी के अउ कुछु नइ करयं। चाहे इहां के छोटे सभा म भेज दे चाहे दिल्ली के बड़े सभा म एमन सिवाय दूसर के पाछू किंं जरे अउ हथउट्ठा बरोबर बिना कुछु सोचे - गुने सिरिफ हाथ उठाए अउ कुछू न करय।
अब तो जम्मों समाज के मनखे मनला बड़े आदमी माने अउ बनाए के मापदण्ड ल बदलना परही सिरिफ धन भर के रेहे ले कोनो बड़े नइ हो जाय, ज्ञान कर्म अउ ईमानदारी घलोक होना चाही। अपन अस्मिता के समझ अउ ओकर बढ़तार खातिर समरपन के भाव होना चाही। आज बाहिर ले आए आदमी हमर मन के छाती म चढ़त जावत हे। त वोहर अइसने जोजवा मन के सेती आय। जे मन ल किंजर - किंजर के पतरी चांटे के छोड़ अउ कुछु नइ आवय। जेकर मन के न कोनो आदर्श होवय, न सिद्धांत, न दरसन, बस सुवारथ अउ सिरिफ सुवारथ होथे अइसन मन के भरोसा न तो हम अपन गौरव के रकछा कर सकन न आगू बढ़ सकन। जनम - जनम तक सिरिफ पिछड़ा के पिछड़ा रहि जाबो।
गाँव के दू - चार झन टूरा मन पढं़ता बाबू के हाँ घलो मिलाथे, वो मन जगा - जगा पढं़तच ल अवइया बेरा म गाँव के सरपंच बनाए के गोठ घलो करयं। फेर जीवन भर बड़े आदमी के गुलामी भोगत बुढ़ुवा मन उंकर मन के बात ल बेलबेली ले जादा अउ कुछु नइ मानयं, उल्टा टूरा मन ला फटकार देवयं - अरे, जावव न परलोखिहा हो सइकिल म किंजर - किंजर के लोगन ल कविता कहिनी सुनावत रहिथे तेला गाँव के सरपंच बनाबो रे ...। जब देखबे तब का - का लिख के कागज ल करियावत रहिथे अउ गजट - सजट म का अंते - तन्ते छपवावत रहिथे। वोकर घर म देखबे त लोग - लइका मन दाना - दाना बर लुलुवावत रिहिथे अउ ए पढ़ंता बाबू ह सिरिफ क्रांति, न्याय अउ धरम युद्ध के बात करथे, अइसने बइहा - भूतहा ल गाँव के सरपंच बनाबो रे ... ?
पढ़ंता बाबू के अइसनहा चारी करइया मन म मेहतरु अउ बुधारु घलो हे, जेमन बड़े आदमी के अगोरा करत आज के अपन रोजी कटे के गोठ गोठियावत हें। दूनो के चोंगी चुहकागे रिहिसे। बर पान के सेंध मनले झांकत घाम ह अब बनेच जनाय बर धर ले रिहिसे। रोजी कमाए बर आए आने मनखे मन घलो घाम के चरमराई ले बांचे बर ऐती - तेती के पेड़ मन के छाँव म जाके बइठ गे रिहिन हें। सबो के चेहरा म आज रोजी चुके के भाव झांकत रिहिसे। फेर कोन जनी बड़े आदमी के संवागा ह अभी ले कइसे नइ पूरे रिहिस ते ?
मेहतरु मन गोठियातेच रिहिन हें। वतके बेर कोतवाल ह बस्ती मुड़ा ले माखुर झर्रावत आवत रिहिसे। खखौरी म एक ठन चार हाथ के लउड़ी ल चपके अल्लर बानी के रेंगत रिहिसे। वोला देखके मेहतरु गोठिया परिस - का बात हे कोतवाल साहेब अकेल्ला आवत हस ... सरपंच कहां गे ?
बुधारु - अरे हां भई, अइसे म तो हमन मन के रोजीच बुलक जाही न ?
कोतवाल - अरे देखना भई,
मैं तो अबड़ केहेंव गरीब मन के आज के दिन अकारथ हो जाही कहिके फेर घर ले निकलबेच नइ करिस।
मेहतरु - आखिर बात का आय तेमा ?
कोतवाल - कोन जनी, ठेकादार संग का पइसा - पइसा कहिके गोठियावत रिहिसे।
बुधारु - कहूं लेन देन के बात तो नइ होही ?
मेहतरु - हां, पढ़ंता बाबू कहिथे तेने तो सिरतोन नइ होही ?
कोतवाल - का कहिथे पढ़ंता बाबू ह ?
बुधारु - वो तो जगा - जगा एके ठन बात ल कहिथे ग ... ए बड़े आदमी ह नीयत के एकदम छोटे हे। तुमन आज तक गरीब - गुरबा अउ पिछड़ै हौ तेकर असली कारन इही आय। तुंहर मन जगा तो मोहलो - मोहलो गोठियाथे फेर पेट ल घलोक तुंहर इहीच हर काटथे। तुमन ल कभू बने पढ़न - लिखन नइ दय, कभू पेट भर खावन नई देवय, न बने गतर के कपड़ा - लत्ता ल पहिरन देवय, ये सबके दोसी इही बड़े आदमी आय ?
कोतवाल - अच्छा, अइसे कहिथे।
मेहतरु - अतके भर ... ? अरे अउ अबड़ अकन गोठियाथे।
कोतवाल - अच्छा, का - का गोठियाथे ?
मेहतरु - एक दिन काहत रिहिसे .... सरकारी खजाना ले जतका रुपिया - पइया आथे तेकर आधा हर तो इही बड़े आदमी के खजाना म समा जाथे, ओकर बाद ठेकादार के कोठी म हमाथे अउ जेन थोक - बहुत बांच जाथे, तेमा नेंग छूटे असन अल्लर सटटर काम बुता ल करवा देथें।
कोतवाल - अच्छा, त पइसच के बंटवारा के सेती दूनों के बीच रुपिया - पइसा के गोठ होवत रिहिसे का जी ? ठेकेदार ह अबड़ जोजियावत रिहिसे ... तभो ले बड़े आदमी के घेक्खरई ह देखते बनत रिहिसे ... अब तो तुंहर मन के मनसा भरम ह महूं ल सिरतोन असन लागत हे जी।
पढ़ंता बाबू ह साहित्यकार के संगे - संग पत्रकार घलो हे तेेकर सेती वो हा लोगन ल किस्सा - कहिनी अउ कविता तो सुनाबेच करथे, पेपर मन म गाँव - गंवई के समस्या अउ बड़े आदमी सही मनखे मन के गलत काम के खुलासा ल घलोक करत रहिथे। एकरे सेती भस्टाचार म बूड़े मनखे मन वोकर संग ततेरे असन गोठियावयं। फेर जे मन समझदार के संगे - संग ईमानदार अउ सिद्धांतवादी राहयं ते मन वोकर संग मया करयं। भले वोहर गरीब घर म जनमे हे फेर वोकर जीवन दरसन ह कोनो योगी पुरुष अउ उच्च कोटि के गियानी - धियानी ले कम नइहे। वो घर - परिवार म रहिके घलो उच्च कोटि के संत मन कस जिनगी जीथे। संझा बिहनिया एकक घंटा पूजा - पाठ करथे। एकदम सादा - सरबदा जीवन जीथे। वोकर हाथ म अतका कला अउ योग्यता हे के वो कहूं लंदी - फंदी करके पइसा कमइया मन संग छिन भर ठाढ़ हो जाय ज लखपति - करोड़पति बने म दू - चार दिन ले जादा नइ लागय। फेर वोला सुवारथ, लालच अउ नीयत खोरी के छइहां तक ह नइ छू सकत रिहिसे। एकरे सेती बड़े आदमी सही लंदी - फंदी मन वोकर खिलाफ म गलत - सलत बात के परचार करयं।
फेर पढंता बाबू ए सबके बिना चिंता फिकर करे अपन ईमान अउ सत धरम के रद्दा म रेंगते राहय। वोकर एके मिसन राहय अपन गाँव ल सरग जइसे बनाना। नीति - नियाव अउ आपसी मेल - जोल के माध्यम ले, सही माने म रामराज के स्थापना करना, अउ अइसन तभे हो सकत रिहिसे जब बड़े आदमी जइसन पााखण्डी समाज सेवक मन के हाथ ले सत्ता ल नंगा के जे मन सही म सेवा- चाकरी करथें तेकर मन के हाथ म सार्वजनिक जीवन के सेवा- कारज ल सौंपना। पढ़ंता बाबू जगा-जगा एके ठन बात ल दुहरावत राहय- जे मन ला सेवा के संस्कार मिले हे, सिरिफ उही मन सेवा कर सकथें, अउ अइसन उही मन हो सकथें जे मन पर के सेवा- चाकरी करत अपन मेहनत अउ इमानदारी ले आगू बढ़े रहिथें, अउ जे मन सिरिफ पद- पइसा अउ पदवी के घमंड म बूड़े दूसर संग हमेशा घेक्खरई अउ अपमान करे कस गोठ करथें ते मन कभू ककरो सेवा नई करे सकयं, अइसन मन सेवा के नांव म सिरिफ पाखण्ड कर सकथें, एकर ले जादा अउ कुछु नहीं। तुमन राजनीति अउ सासन - सत्ता ल सेवा के माध्यम बनाना चाहथौ त सिरिफ उही आदमी मन ला सत्ता म बइठारौ जे मन सेवा - चाकरी करत आगू बढ़े हें।
पढं़ता बाबू गाँव म कोनो किसम के काम - बुता होथे तिहां अवस के जाथे, पत्रकार होए के सेती पेपर म खभर भेजे के बुता ह घलो सिध पर जाय, फेर गाँव वाला मन संग मेल - जोल के कारज घलो पूरा जो जाय। वोला जानबा रिहिसे के आज मसानघाट म मुक्तिधाम के बुता चालु होवइया रिहिसे एकरे सेती बिहनिया ले पूजा - पाठ करे के बाद सइकमा भर बासी झड़किस तहां ले मसानघाट आगे। इहां देखिस त काम बुता - चालू नइ होय राहय। बुता करइया मन ऐती - तेती रुख राई के छाँव म बइठे राहयं। कोतवाल ल देख के वोहा मेहतरु अउ बुधारु खड़े राहय तेने कोती आइस, तहां ले पूछिस - कइसे कोतवाल, मुक्तिधाम के काम अभी ले कइसे चालू नई होए हे, काल तो तैंं हांका पारे रेहे हस आज बिहिनिया ले काम चालू हो जाही कहिके ?
- काला बताबे बाबू, देख ना सरपंच अभी ले आए नईये।
- कइसे आए नईये ... वोला जुड़ी - खांसी धर ले हे का ?
- नहीं, अइसन नोहय।
- त अउ कइसन ये ... सरकारी पइसा के अनपचक धर ले हे का ?
- टार बाबू, तैं अतेक पढ़े लिखे होके कइसे - कइसे गोठियाथस ग ...।
- मैं बने ल गोठियाथौं कोतवाल ... अपन के मेहनत अउ सत ईमान के पइसा ह पचथे ... एती - तेती के पइसा म अनपचक होबे करथे। चाहे वोमा पेट - पीठ पिरावय चाहे मती छरियावय ... लड़ई - झगरा अउ देखिक - देखा के रस्ता निकली जाथे।
पढं़ता बाबू के गोठ म धंधमंदाया कोतवाल ल आखिर कहना परिस - हां, ठेकेदार संग वइसने उंचहा भाखा म गोठ तो होवत रिहिसे।
- देख मैं केहेव न जरुर चार सौ बीसी के खेल होवत हे... भगवान जानय अइसन मनखे मनला तुमन कब तक मुड़ी म लादे रइहौ ते ... आज देस ल आजाद होए तीन कोरी बच्छर ले जादा होगे हे। सरकार ह साल के साल तुंहरे जइसन गरीब - गुरबा मन के बिकास खातिर सउहंत खजाना ल खोल देथे, फेर आज तक वो खजाना के सुख - समरिधि ह तुंहर मन के घर कुरिया म नइ हमा पाए हे ... आखिर कब चेत चघही तुंहर अरे तुंहर लोग लइका मन के भविस ल तो सोचौ।
रोजी के चुकई अउ घाम के तपई म बुधारु के मति थोकिन तीपे सहीं होगे रिहिसे, वो कहिस - सहीं काहत हस बाबू, अइसने आदमी मन के सेती हमन आज तक पिछड़े अउ गरीब - गुरबा बने हावन, तोर केहे एकक बात ह सत ये। अब अवइया बेरा म तोरे असन मनखे के हाथ म गाँव के मरजाद अउ विकास के रस्ता ल सौपबो।
मेहतरु घलो वोकर संग हां म हां मिलाइस, तहां ले कोतवाल घलो वोकरे कोती संघरगे, फेर मसानघाट म जुरियाए जम्मो मनखे देखते - देखत पढ़


text:
अकास साफ अऊ उज्जर बगरे हवय. 39 बछर के सुनीता रानी करीबन 30 झिन माइलोगन मन के मंडली ले गोठियावत हवंय अऊ वो मं ला अपन हक सेती अब्बड़ अकन संख्या मं घर ले बहिर निकल के बेमियादी हड़ताल मं बइठे सेती प्रेरित करत हवंय. सुनीता अवाज देथें. “काम पक्का, नऊकरी कच्ची.” बाकी माइलोगन मन एके सुर मं कहिथें, नहीं चलेगी नहीं चलेगी!.”
सोनीपत सहर मं, दिल्ली-हरियाणा हाईवे ले सटे सिविल अस्पताल के बहिर एक मइदान मं, लाल कपड़ा पहिरे (हरियाणा मं इही कपड़ा वो मन के ड्रेस आय) ये माईलोगन मन धुर्री ऊपर बइठे हवंय अऊ सुनीता ला सुनत हवंय, जऊन ह वो मन ला तऊन दिक्कत मन ला सुनावत रहिन जउन ला वो मन अच्छा तरीका ले जानथें.
ये सब्बो आशा कार्यकर्ता आंय, यानी मान्यता प्राप्त सामाजिक स्वास्थ्य कार्यकर्ता, जेन ह राष्ट्रीय ग्रामीण स्वास्थ्य मिशन (एनआरएचएम) के पइदल लड़ाका आंय अऊ भारत के गाँव देहात के अबादी ला देश के सार्वजनिक स्वास्थ्य प्रणाली ले जोरे के महत्तम कड़ी आंय. देश भर मं 10 लाख ले जियादा आशा कार्यकर्ता हवंय, अऊ अक्सर कऊनो इलाज के जरूरत अऊ अपात बखत मं खड़े रहेइय्या पहिली स्वास्थ्य सेवा कार्यकर्ता होथें.
वो मन ला 8 कम एक कोरी माई बूता हवंय अऊ 3 कोरी ले जियादा दीगर छोटे-बड़े बूता करे ला परथे, जऊन मं पोषण, साफ सफाई अऊ छूतहा रोग राई के बारे मं जानकारी देय ले लेके, टीबी के मरीज मं के इलाज ऊपर नजर रखे अऊ स्वास्थ्य सूचकांक के रिकार्ड रखे सामिल हवय.
वो मं ये सब्बो अऊ येकरे संग अऊ घलो बनेच अकन करथें. फेर, सुनीता कहिथें, "ये सब्बो के पाछू ऊही जिनिस छूट जाथे जेकर बर हमन ला ट्रेनिंग देय गे हवय, यानि महतारी-लइका मन के सेहत के आंकड़ा मं सुधार.” सुनीता सोनीपत जिला के नाथूपुर गाँव मं काम करथें, अऊ गाँव के तीन आशा कार्यकर्ता मं ले एक झिन आय जऊन मन के ऊपर 2,953 लोगन मन के धियान रखे के जिम्मेवारी हवय.
जचकि के पहिले अऊ जचकी के बाद के देखभाल करे ला छोर के, आशा कार्यकर्ता सामुदायिक स्वास्थ्य कार्यकर्ता आंय, जऊन मन सरकार के परिवार नियोजन नीति,गरभ निरोधक अऊ गरभ धरे के मंझा के अंतर ला रखे के जरूरत के बारे मं जागरूक घलो करथें. साल 2006 मं जब आशा कार्यक्रम के सुरुवात होइस रहिस, तब ले वो मन शिशु मृत्यु दर ला कम करे मं महत्तम भुमका निभाय हवंय अऊ येला 2006 मं जनम लेवेइय्या हजार पाछू लइका मन के मऊत 57 ले घटा के 2017 मं 33 मं ला के राख दीन. साल 2005-06 ले 2015-16 के मंझा, जचकी ले पहिली देखभाल सेती घर मं ले जाय ह चार धन ओकर ले जियादा पईंत जाय ह 37 फीसदी ले बढ़के 51 फीसदी हो गे, अऊ अस्पताल मं जचकी 39 फीसदी ले बढ़ के 79 फीसदी हो गेय रहिस.
सुनीता अऊ आगे कहिथें, “हमन जऊन बने काम कर सकत रहेन, वो ला नज़रअंदाज़ करके हमन ला सर्वे ऊपर करे मं जोत देय गीस.”
जखौली गांव के एक झिन 42 बछर के आशा कार्यकर्ता, नीतू (असल नांव नई) कहिथें, हमन ला हर दिन नवा रिपोर्ट जमा करे ला होथे. एक दिन एएनएम [सहायक नर्स दाई, जेकर आगू आशा कार्यकर्ता हाजिरी देथें] हमन ला तऊन सब्बो माईलोगन मन के सर्वेक्षण करे ला कहिथे ज ऊ न मन ला जचकी के पहली देखभाल के जरूरत हवय, अऊ ओकर दूसर दिन हमन ला अस्पताल मं जचकी के संख्या के जानकारी जुटाय ला कहिथे, ओकर अगला दिन हमन ला [कैंसर, सक्कर, अऊ हृदय रोग नियंत्रण के राष्ट्रीय कार्यक्रम के हिस्सा के रूप मं] हरेक के ब्लड प्रेशर के रिकार्ड दर्ज करे ला परथे. ओकर बाद वाले दिन, हमन ला चुनाव आयोग सेती बूथ स्तर के अधिकारी के सर्वेक्षण करे ला कहे जाथे. ये चक्कर कभू नई सिरोय.”
नीतू के अनुमान आय के साल 2006 मं जब वो ह भरती होय रहिस, तब ले वो ह 700 हफ्ता काम करे होही, अऊ छुट्टी सिरिफ बीमार परे धन तिहर मं मिलिस. ओकर चेहरा ले थकान साफ झलकत रहय, फेर 8,259 के अबादी वाले ओकर गाँव मं नौ आशा कार्यकर्ता हवंय. वो ह हड़ताल मं घंटा भर बाद पहुंचे रहिन, एनीमिया जागरूकता अभियान सिरे के बाद, घर-घर जा के करे बूता मन के लंबा सूची हवय, जऊन ला करे बर आशा कार्यकर्ता मं ला कतको बखत कहे जाथे, जइसने के गाँव मं कुल कतका घर पक्का हवंय, ओकर गिनती करे, कऊन समाज के गाय-भईंस के गिनती अऊ घलो कतको.
39 बछर के आशा कार्यकर्ता, छवि कश्यप के कहना आय, “2017 मं मोर आशा कार्यकर्ता बने के सिरिफ तीन बछर के भीतर, मोर काम तीन गुना बढ़ गे हवय, अऊ ये मन मं करीबन सब्बो काम काग़जी हवंय," छवि सिविल अस्पताल ले अढई कोस दुरिहा अपन गाँव बहलगढ़ ले ये हड़ताल मं सामिल होय आय हवंय. वो ह कहिथें, “जब सरकार डहर ले हमर ऊपर थोपे गेय हरेक नवा सर्वेक्षण पूरा हो जाथे, तभे हमन अपन असली काम शुरू करथन.”
बिहाव के 15 बछर बीते तक ले, छवि अपन घर ले बहिर अकेल्ला कभू नई निकरे रहिस, अस्पताल घलो नई. 2016 मं जब आशा ले जुरे एक झिन माई लोगन ह ओकर गाँव आइस अऊ आशा कार्यकर्ता डहर ले करे जाय काम मन के ऊपर कार्यशाला होईस, त छवि घलो अपन नांव दरज करे के मंशा जाहिर करिस. ये कार्यशाला के बाद, प्रशिक्षक ह 18 ले 45 बछर के उमर के अइसने तीन बिहाये माइलोगन मं के नांव के सूची बनाथें, जऊन ह कम से कम कच्छा 8 वीं तक ले पढ़े होय अऊ जऊन ह सामुदायिक स्वास्थ्य स्वयंसेवक के रूप मं काम करे मं रुचि रखत होय.
छवि के ये मं रूचि रहिस अऊ वो ह काबिल घलो रहिस, फेर ओकर घरवाला ह कहिस नई, वो ह बहलगढ़ मं इंदिरा कॉलोनी के एक ठन निजी अस्पताल के नर्सिंग स्टाफ़ आंय, अऊ हफ्ता मं दू रात के पारी मं काम करथें. छवि बताथें, “हमर दू झिन बेटा हवंय. मोर घरवाला ला ये बात के संसो रहिस के घर हमन दुनो काम मं बहिर चले जाबो, त येमन के देख भाल कऊन करही.” कुछेक महिना बीते जब पइसा के तंगी होय ला धरिस, त वो ह अपन घरवाली ला नऊकरी करे ला कहिस. वो ह अगला भरती अभियान बखत अरजी दिस अऊ गाँव के ग्रामसभा डहर ले जल्देच ओकर भरती बहलगढ़ के के 4,196 बासिंदा सेती पांच आशा कार्यकर्ता मन ले एक के रूप मं कर लेय गीस.
छवि कहिथे, “एक जोड़ा बरोबर, हमर एक नियम हवय. गर वो ह रात के ड्यूटी मं हवय, अऊ मोर करा फोन आते के कऊनो माईलोगन ला जचकी के दरद होवत हवय अऊ वोला अस्पताल ले जाय के जरूरत हवय, त मंय लइका मन ला छोर के नई जा सकंव, मंय एम्बुलेंस ला फोन करथों धन दीगर आशा कार्यकर्ता ला ये काम करे ला कहिथों.”
महतारी ला जचकी सेती अस्पताल पहुंचाय ह तऊन काम मं ले एक आय जऊन ला आशा कार्यकर्ता मं ला हर हफ्ता करे ला परथे. सोनीपत के राय तसिल के बढ़ खालसा गाँव के एक आशा कार्यकर्ता शीतल (असल नांव नई) बताथे,” बीते हफ्ता, मोला गरभ के महिना पूरा कर चुके अक झिन माइलोगन के फोन आय रहिस के वोला जचकी के पीरा होवत हवय अऊ वो ह चाहत रहिस के मंय ओकर संग अस्पताल जावंव. फेर मंय नई जाय सकत रहेंव. उही हफ्ता, मोला आयुष्मान शिविर बले ला कहे गे रहिस.” इहाँ 32 बछर के शीतल, आयुष्मान भारत प्रधानमंत्री जन आरोग्य योजना डहर आरो करत हवय. सिविर मं सरकार के स्वास्थ्य योजना के काबिल अपन गाँव के सब्बो मईलोगन मन के फ़ॉर्म अऊ रिकॉर्ड के संग अटके परे हवय, वो हा जऊन एएनएम के आगू हाजिर होथे ओकर तरफ ले आदेस मिले रहिस के वोला बाकी सब्बो काम ला छोरके, आयुष्मान योजना के काम ला पहिली करना हवय.
शीतल कहिथे, मंय ये [गर्भवती] मईलोगन ला बेस्वास मं ले के तबले भारी मिहनत करे रहेंव, जब वो ह दू बछर पहिली बिहाव होके ये गाँव आय रहिस. मंय हरेक मऊका ओकर तीर रहत रहेंव; ओकर सास ला मनाय ले लेके के वो ह परिवार नियोजन के बारे मं वो ला समझाय के इजाजत देवय, वोला अऊ ओकर घरवाला ला ये समझाय ला के वो ह लइका सेती दू बछर अगोरंय, अऊ फिर ओकर गरभ पूरा होय के बखत तक ले मंय ओकर ले भेंट-घाट करत रहेंय. मोला ये बखत ओकर तीर रहे ला रहिस.
एकर बदले, वो ह फोन मं आधा घंटा तक ले संसो करत वो परिवार ला समझाय के कोसिस करिस जऊन ह ओकर बिना डाक्टर करा जाय ला तियार नई रहिस. आखिर मं, वो मन वो एम्बुलेंस मं गीन जेकर बेवस्था वो ह कर देय रहिस. सुनीता रानी कहिथे, “हमन भरोसा के जऊन कड़ी बनाथन तऊन ह टूट जाथे.”
आखिर जब आशा कार्यकर्ता अपन काम मं निकरथें, त अक्सर वो मन के हाथ बंधे रहिथे, दवा किट नई रहय, न दीगर जरूरी जिनिस मन, जइसने के गरभ धरे महतारी सेती पैरासिटामॉल टैबलेट, आयरन अऊ कैल्शियम के गोली, ओरल रिहाइड्रेशन सॉल्ट (ओआरएस), कंडोम, गर्भनिरोधक गोली, अऊ प्रेग्नेंसी किट. सुनीता कहिथें, “हमन ला कुछु घलो नई देय जाय, मुड़ पीरा के दवई तक ले नई. हमन हरेक घर के जरूरत के मुताबिक सूची बनाथन, जइसने गर्भनिरोध सेती कऊन का तरीका अपनावत हवय, अऊ ओकर बाद एएनएम ले चिरोरी करथन के वो हमर बर येकर बेवस्था कर देंय.” ऑनलाइन सरकारी रिकॉर्ड के मुताबिक सोनीपत ज़िला मं 1,045 आशा कार्यकर्ता सेती सिरिफ 485 ड्रग किट जारी करे गे रहिस.
आशा कार्यकर्ता, अपन समाज के लोगन मन के तीर अक्सर जुच्छा हाथ जाथें. छवि बताथे, “कभू–कभू वो मन सिरिफ आयरन के गोली दे देथें, फेर कैल्शियम के नई, फेर गरभ धरे महतारी ला ये दूनो गोली एके संग खाय के रथे.कभू-कभू वो मन हरेक गरभ धरे महतारी के हिसाब ले सिरिफ 10 ठन गोली देथें , जऊन ह 10 दिन मं सिरा जाथे. माइलोगन मन हमर तीर आथें, त वो मन ला देय बर हमर करा कुछु घलो नई रहय.”
कभू-कभू त वो मन ला खराब किसिम के दवई देय जाथे. सुनीता कहिथे, महिना-महिना तक ले नई देय के बाद, हमन ला माला-एन (गर्भनिरोधक गोली) ले भरे खोखा, ओकर सिरोय तारीख ले एक महिना पहिली ये आदेश के संग मिलथे के ये ला जतक जल्दी हो सके बांट देना हे. माला-एन खवेइय्या माईलोगन के बात कोती सायदे कभू धियान देय जाथे, जऊन ला आशा कार्यकर्ता मन भारी मिहनत ले लिख के तियार करथें.
हड़ताल के दिन मझंनिया तक ले, विरोध प्रदर्सन करे सेती 50 आशा कार्यकर्ता संकलाय रहिन. अस्पताल के ओपीडी के बाजू के दुकान ले चाहा मंगे गेय रहिस.जब कऊनो पूछथे के येकर पइसा कऊन देवत हवय, त नीतू मजाक मं कहिथे के वो नई देवत हवय काबर के वोला छे महिना ले तनखा नई मिले हवय. एनआरएचएम के 2005 के नीति मुताबिक आशा कार्यकर्ता ‘स्वयंसेवक’ आंय, अऊ ओकर पइसा ओकर पूरा करे गेय काम के संख्या ऊपर बनथे. आशा कार्यकर्ता मन ला सौंपे गेय कतको काम मन ले सिरिफ पांच ठन ला ‘नियमित अऊ आवर्ती’ के रूप मं बांटे गे हवय. ये काम सेती, केंद्र सरकार ह अक्टूबर 2018 मं महिना मं 2,000 रुपिया देय ला सहमत होय रहिस, फेर येला घलो तय मं नई नई देय जाय.
ये ला छोर, आशा कार्यकर्ता मन ला हरेक काम पूरा होय के बाद ओकर चुकारा करे जाथे. वो मन ला अधिकतम 5,000 रुपिया, टीबी मरीज मन ला छे ले नो महिना तक ले दवई खवाय, धन ओआरएस के एक पैकेटबांटे मं सिरिफ एक रुपिया पे सकत हवंय. परिवार नियोजन के मामला मं पइसा तभे मिलथे जब माईलोगन मन के नसबंदी करवाय जाय, वो मन ला दू लइका के मंझा मं अंतर रखे ला कहे जाय, माइलोगन मन के नसबंदी धन मरद मन के नसबंदी करवाय सेती आशा कार्यकर्ता मन ला प्रोत्साहन बतौर 200-300 रुपिया मिलथे, फेर कंडोम, खाय के गर्भनिरोधक गोली अऊ आपातकालीन गर्भनिरोधक गोली के हरेक पेकेट बांटे सेती वो मं ला सिरिफ 1 रुपिया मिलथे. परिवार नियोजन के सुझाव देय सेती वो मन ला पइसा नई मिलय, फेर ये ला करे ह जरूरी, मिहनत अऊ लंबा बखत लेवेइय्या बूता आय.
देशभर मं अऊ राज मं कतको हड़ताल के बाद, अलग अलग राज मं अपन आशा कार्यकर्ता मं ला महिना मं तय तनखा घलो दे ला सुरु कर देय हवंय. फेर देश के अलग-अलग जगा मं ये मन के तनखा अलग अलग हवय. कर्नाटक मं जिहां वो मन ला 4,000 रुपिया देय जाथे, उहिंचे आंध्र प्रदेश मं 10,000 रुपिया मिलथे, हरियाणा मं, जनवरी 2018 ले हरेक आशा कार्यकर्ता ला राज सरकार डहर ले 4,000 रुपिया तनखा मिलथे.
बइठका के सुरुवात करत सुनीता ह जोर के अवाज मं कहिथे, “एनआरएचएम के नीति के मुताबिक, आशा कार्यकर्ता ले हरेक दिन तीन ले चार घंटा, हफ्ता मं चार ले पांच दिन काम करे के आस करे जाथे. फेर, इहां कऊनो ला ये घलो सुरता नई ये के वो आखिरी बेर कब छुट्टी लेय रहिस. अऊ हमन ला पइसा के मदद कइसने मिलत हवय?” कतको माईलोगन मन बोले ला धरथें. कतको माईलोगन मन ला राज सरकार डहर ले सितंबर 2019 ले वो मन के महिना के तनखा नई देय गेय हवय, दीगर मन ला वो मं के काम करेके चुकारा बीते आठ महिना ले नई करे गे हवय.
फेर, बनेच अकन ला ये घलो सुरता नई ये के ओकर कतक मेहनताना बांहचे हवय. “पइसा अलग अलग बखत मं, दू अलग-अलग जगा – राज सरकार अऊ केंद्र सरकार – ले थोर-थोर आथे. येकरे सेती ये सुरता नई रहय के कऊन चुकारा कब के बांचे वाला आय.” बांहचे तनखा ला देर ले क़िस्त मं मिले ले निजी नुकसान होथे. कतको ला घर के लोगन मं के ताना सुने ला परथे के काम त समे-बेसमे अऊ बनेच बेरा तक ले करे ला परथे, फेर ओकर हिसाब ले पइसा मिलत नई ये; कुछेक मन त घर के दुवाब मं आके ये ला करे ला छोर दे हवंय.
येकर अलावा, आशा कार्यकर्ता मं ला अपन खुद के साधन ले आय-जाय मं रोजके 100-250 रुपिया खरच करे ला पर सकथे, चाहे वो हा आंकड़ा जमा करे सेती अलगे-अलगे उपकेन्द्र ला जाय ला होवय धन मरीज मन ला अस्पताल लेके जाय ला होवय. शीतल कहिथे, “हमन जब परिवार नियोजन ले जुरे बइठका करे गाँव मन मं जाथन, त धूपकल्ला मं भारी तेज घाम रहिथे अऊ माईलोगन मन के आस रथे के हमन वो मन बर खाय अऊ ठंडा के इंतजाम करबो, येकरे सेती अपन आपस मं बरार करके पइसा जमा करके, वो मन बर ये बेवस्था करे 400-500 रुपिया खरच करथन, गर हमन अइसने नई करबो त माई लोगन मन नई आवेंय.”
हड़ताल मं बइठे दू ढाई घंटा हो गे हवय, अऊ वो मं के मांग साफ हवय: आशा कार्यकर्ता अऊ ओकर परिवार सेती अइसने हेल्थ कार्ड बनाय जाय जेकर ले वो ह सरकारी सूची मं सामिल निजी अस्पताल मं इलाज करवाय सकेंय, वो मन के पेंसन तय करे जाय; वो मं ला नान-नान कलम वाले दू पेज के कागज देय के जगा अपन काम सेती अलग-अलग प्रोफ़ॉर्मा देय जाय अऊ उप-केंद्र मं आलमारी देय जाय, जेकर ले वो मन कंडोम अऊ सैनिटरी नैपकिन अपन घर मं रखे बर मजबूर झन होवंय. होली ले तीन दिन पहिली, नीतू के बेटा ह अपन अलमारी मं रखाय फुग्गा के बारे मं पूछे रहिस, जऊन ह ओकर रखाय कंडोम रहिस.
अऊ सबले बड़े बात, आशा कार्यकर्ता के मानना आय के वो मन के काम ला मान-सम्मान अऊ मान्यता मिलय.
छवि बताथें, “जिला के कतको अस्पताल के जचकी वार्ड मं, तुमन ला एक ठन जगा दिखहि, जऊन मं लिखाय होही ‘आशा के लिए प्रवेश वर्जित’, हमन माइलोगन ला जचकी सेती आधा रात के ओकर संग आथन, अऊ वो मन हमन ला रुके ला कहिथें, काबर वो मन उहाँ पूरा भरोसा नई पायेंव अऊ हमन ऊपर भरोसा करथें. फेर, हमन ला भीतर जाय के इजाजत नई ये. अस्पताल के कर्मचारी कहिथें, ‘चलो अब निकलो यहां से'. कर्मचारी मन हमन ले अइसने बेवहार करथें जइसने हम वो मन ले कमतर हवन.” कतको आशा कार्यकर्ता वो जोड़ा धन ओकर परिवार के संग रत भर रुके रहिथें, फेर कतको प्राथमिक अऊ सामुदायिक स्वास्थ्य केंद्र मं अगोरे के कऊनो खोली नई होय.
प्रदर्शन के जगा मं, मंझनिया के करीबन 3 बज चुके हवय, अऊ मईलोगन मन अकबकाये ला धरे हवंय. वो मन ला काम मं लहूँटे ला परही. सुनीता येला खतम करे आगू आथे, “सरकार ला हमन ला आधिकारिक रूप ले कर्मचारी मान लेय ला चाही, स्वयंसेवक नई. वोला हमर ऊपर ले सर्वेक्षण के बोझ हटा लेय ला चाही, जेकर ले हमन अपन काम करे सकन. हमर जऊन मेहनताना बांहचे हवय ओकर चुकारा करे ला चाही.”
कतको आशा कार्यकर्ता जाय ला धरथें. सुनीता आखिरी पईंत नारा लगाथे, “काम पक्का, नऊकरी कच्ची.” पहिली के बनिस्बद जियादा तेज अवाज मं बाकी माइलोगन मन कहिथें, “नहीं चलेगी, नहीं चलेगी." शीतल अपन दुपट्टा ले मुड़ी ला तोपत हंसत कहिथे, “हमर करा त अपन हक सेती हड़ताल मं बइठे के समे नई ये, हमन ला हड़ताल सेती सिविर अऊ अपन सर्वेक्षण के बीच ले समे निकारे ला परथे!” वो अब घर-घर के अपन रोज के आय-जाय सेती फिर ले तियार हवय.
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
मंहु इंहा उंहा सब जघा दिखना चाहथो।
ये दुनिया बाजार ये न त महुं बिकना चाहथो।
तोर मोर सब ले कुछ न कुछ सीखना चाहथो।
मय अपन बर नही ये दुनिया वाले बर लिखना चाहथो।
अंधियार भले हवय मोर जिनगी फेर अंजोर म दिखना चाहथो।
मय सुरुज ले लेके आगास तक लिखना चाहथो।
माटी के ममहई ल पंक्ति बना के सिचना चाहथो।
सरहद म रखवारी नई कर पायेंव फेर कलम ले मनोबल उंखर जितना चाहथो।
रद्दा चाहे कोंहो होवय देस के लाल ह झन सोवय वो बानगी बन ल मय लिखना चाहथो।
मय सुर कबीर कस पंक्ति नई लिख सकंव फेर माटी के गीत ल लिखना चाहथो।
राम के ये धरती म मय अब के रावन मन ले जितना चाहथो।
आनी बानी नई आवय मोला मय सोझहा छत्तीसगढ़ी म लिखना चाहथो।
बन के पिरित दुलरवा मय मया करइया मन ल दिखना चाहथो।
दुर्गेश सिन्हा “दुलरवा”
दुर्रे बंजारी (छुरिया)
राजनांदगांव
Post Views: 293


text:
ወደ መቄዶንያና ወደ ግሪክ ጒዞ
1ሁከቱም እንደ በረደ፣ ጳውሎስ ደቀ መዛሙርትን አስጠርቶ መከራቸው፤ ተሰናበቶአቸውም ወደ መቄዶንያ ለመሄድ ተነሣ። 2ባለፈባቸውም ስፍራዎች ሕዝቡን በብዙ ቃል እየመከረ ግሪክ አገር ደረሰ፤ 3በዚያም ሦስት ወር ተቀመጠ። ወደ ሶርያ በመርከብ ለመሄድ ሲዘጋጅም አይሁድ አሢረውበት ስለ ነበር፣ በመቄዶንያ በኩል አድርጎ ለመመለስ ወሰነ። 4የጳይሮስ ልጅ የቤርያው ሱሲጳጥሮስ፣ የተሰሎንቄዎቹ አርስጥሮኮስና ሲኮን ዱስ፣ የደርቤኑ ጋይዮስ፣ ከእስያ አውራጃ የመጡት ቲኪቆስና ጥሮፊሞስ፣ እንዲሁም ጢሞቴዎስ አብረውት ሄዱ። 5እነዚህም ሰዎች ወደ ፊት ቀድመውን በጢሮአዳ ጠበቁን። 6እኛ ግን፣ የቂጣ በዓል ካለፈ በኋላ፣ ከፊልጵስዩስ በመርከብ ተነሣን፤ ከአምስት ቀንም በኋላ ከሌሎቹ ጋር በጢሮአዳ ተገናኘን፤ በዚያም ሰባት ቀን ተቀመጥን።
አውጤኪስ በጢሮአዳ ከሞት ተነሣ
7በሳምንቱ መጀመሪያ ቀን እንጀራ ለመቊረስ ተሰብስበን ሳለን፣ ጳውሎስ በማግስቱ ለመሄድ ስላሰበ፣ ከእነርሱ ጋር ይነጋገር ነበር፤ ንግግሩንም እስከ እኩለ ሌሊት ድረስ አራዘመ። 8በተሰበሰብንበትም ሰገነት ላይ ብዙ መብራት ነበር። 9አውጤኪስ የተባለ አንድ ጐበዝም በመስኮት ላይ ተቀምጦ ነበር፤ ጳውሎስ ንግግሩን ባስረዘመ ጊዜ፣ እንቅልፍ እንቅልፍ አለውና ጭልጥ ብሎ ተኛ፤ ከሦስተኛውም ፎቅ ቊልቊል ወደቀ፤ ሞቶም አነሡት። 10ጳውሎስም ወርዶ በላዩ ተጋድሞ ዐቀፈውና፣ “ሕይወቱ በውስጡ ስላለች ሁከት አትፍጠሩ” አላቸው። 11ተመልሶም እንደ ገና ወደ ፎቁ ወጣ፤ እንጀራውንም ቈርሶ በላ፤ እስኪነጋም ድረስ ብዙ ከተናገረ በኋላ ተነሥቶ ሄደ። 12ሰዎችም ያን ጐበዝ ሕያው ሆኖ ወሰዱት፤ በዚህም እጅግ ተጽናኑ።
ጳውሎስ የኤፌሶንን ሽማግሌዎች ተሰናበተ
13እኛ ግን ጳውሎስን ለመቀበል ቀድመን ወደ መርከቡ ሄድን፤ ከዚያም በመርከብ ወደ አሶን ተጓዝን፤ ይህን ያደረግነውም ጳውሎስ በየብስ በእግሩ ሊሄድ ስላሰበ ነበር። 14በአሶን ከተገናኘንም በኋላ፣ ተቀብለነው አብረን በመርከብ ወደ ሚጢሊኒ ሄድን። 15በማግስቱም በመርከብ ተጒዘን ከኪዩ ደሴት ትይዩ ደረስን። በሚቀጥለውም ቀን ወደ ሳሞን ተሻገርን፤ በማግስቱም ሚሊጢን ደረስን። 16ጳውሎስም በእስያ አውራጃ ብዙ መቈየት ስላልፈለገ፣ ወደ ኤፌሶን ሳይ ገባ ዐልፎ ለመሄድ ወሰነ፤ ቢቻል በዓለ ኀምሳን በኢየሩሳሌም ለመዋል ቸኵሎ ነበርና።
17ከሚሊጢንም ወደ ኤፌሶን ሰው ልኮ የቤተ ክርስቲያኒቱን ሽማግሌዎች አስጠራ፤ 18በመጡም ጊዜ እንዲህ አላቸው፤ “ወደ እስያ አውራጃ ከገባሁባት ከመጀመሪያዋ ዕለት አንሥቶ ዘወትር ከእናንተ ጋር እንዴት እንደኖርሁ ታውቃላችሁ። 19ምንም እንኳ ከአይሁድ ሤራ የተነሣ መከራ ቢያደርሱብኝም፣ ጌታን በታላቅ ትሕትናና በእንባ ከማገልገል አልተቈጠብሁም፤ 20በአደባባይም ሆነ ከቤት ቤት በመዘዋወር፣ እናንተን ከማስተማርና ይጠቅማችኋል ብዬ ያሰብሁትን ከመስበክ ወደ ኋላ አላልሁም። 21በንስሓ ወደ እግዚአብሔር እንዲመለሱና በጌታችን በኢየሱስ እንዲያምኑ፣ ለአይሁድም ለግሪክ ሰዎችም አጥብቄ መስክሬላቸዋለሁ።
22“አሁንም እዚያ ስደርስ የሚደርስብኝን ባላውቅም፣ መንፈስ ቅዱስ ወደ ኢየሩሳሌም እንድሄድ ግድ እያለኝ ነው። 23ነገር ግን በምሄድባቸው ከተሞች ሁሉ እስራትና መከራ እንደሚጠብቀኝ መንፈስ ቅዱስ ይመሰክርልኛል። 24ይሁን እንጂ ከጌታ ከኢየሱስ የተቀበልሁትን ሩጫዬንና የእግዚአብሔርን የጸጋ ወንጌል የመመስከር አገልግሎቴን ብፈጽም፣ ለእኔ ሕይወቴ ከምንም እንደማይቈጠር እንደ ከንቱ ነገር ናት።
25“አሁንም ቢሆን፣ በመካከላችሁ ተዘዋውሬ የእግዚአብሔርን መንግሥት የሰበክሁላችሁ፣ እናንተ ሁላችሁ ከእንግዲህ ወዲያ ፊቴን እንደማታዩ ዐውቃለሁ። 26ስለዚህ ከሰው ሁሉ ደም ንጹሕ መሆኔን በዚች ቀን እመሰክርላችኋለሁ፤ 27የእግዚአብሔርን ፈቃድ ሁሉ ለእናንተ ከመግለጽ የተቈጠብሁበት ጊዜ የለምና። 28ለራሳችሁና መንፈስ ቅዱስ ኤጲስቆጶሳት20፥28 ወይም ተመልካች ጠባቂዎች አድርጎ በላዩ ለሾማችሁ መንጋ ሁሉ ተጠንቀቁ፤ በገዛ ደሙ የዋጃትን የእግዚአብሔርን20፥28 ብዙ የጥንት ቅጆች የጌታን ቤተ ክርስቲያን ጠብቁ። 29እኔ ከሄድሁ በኋላ፣ ነጣቂ ተኵላዎች መጥተው በመካከላችሁ ሰርገው እንደሚገቡና ለመንጋውም እንደማይራሩ ዐውቃለሁ። 30ከእናንተው መካከል እንኳ የራሳቸውን ደቀ መዛሙርት ለማፍራት እውነትን የሚያጣምሙ ይነሣሉ። 31ስለዚህ ተጠንቀቁ፤ ሦስት ዓመት ሙሉ ሌሊትና ቀን ምንም ያህል ሳላቋርጥ በእንባ እያንዳንዳችሁን እንደ መከርኋችሁ አስታውሱ።
32“አሁንም ለእግዚአብሔር፣ እንዲሁም ሊያንጻችሁና በቅዱሳኑ ሁሉ መካከል ርስት ሊያወርሳችሁ ለሚችለው ለጸጋው ቃል ዐደራ እሰጣችኋለሁ። 33የማንንም ብር ወይም ወርቅ ወይም ልብስ አልተመኘሁም፤ 34እነዚህ እጆቼ ለእኔና ከኔ ጋር ላሉት በሚያስፈልገን ነገር እንዳገለገሉን እናንተ ራሳችሁ ታውቃላችሁ። 35በጒልበታችን ደክመን ችግረኞችን መርዳት እንዳለብን ባደረግሁት ሁሉ አሳይቻችኋለሁ፤ ‘ከሚቀበል ይልቅ የሚሰጥ ብፁዕ ነው’ ያለውን የጌታ የኢየሱስን ቃል እናስታውስ።”
36ይህን ካለ በኋላ፣ ተንበርክኮ ከሁሉም ጋር ጸለየ። 37ሁሉም እጅግ አለቀሱ፤ ጳውሎስንም አንገቱን ዐቅፈው ሳሙት፤ 38ከሁሉም በላይ ልባቸውን የነካው፣ ከእንግዲህ ወዲህ ፊቱን እንደማያዩ የተናገራቸው ቃል ነበር። ከዚያም እስከ መርከቡ ድረስ ሸኙት።
मकिदुनिया अऊ यूनान के यातरा
1जब हुल्लड़ ह सांत हो गे, त पौलुस ह चेलामन ला बलाके ओमन ला उत्साहित करिस अऊ तब ओमन ले बिदा लेके मकिदुनिया चल दीस। 2ओह ओ इलाका म होवत, मनखेमन ला उत्साहित करत गीस अऊ आखिर म यूनान देस हबरिस। 3ओह उहां तीन महिना तक रिहिस। ओह पानी जहाज म सीरिया जवइयाच रिहिस कि यहूदीमन ओकर बिरोध म सडयंत्र करे लगिन। एकरसेति पौलुस ह मकिदुनिया होवत लहुंट जाय के फैसला करिस। 4ओकर संग बिरिया के पुर्रूस के बेटा सोपत्रुस, थिस्सलुनीके के अरिसतर्खुस अऊ सिकुन्दुस, दिरबे के गयुस अऊ तीमुथियुस, अऊ एसिया प्रदेस के तुखिकुस अऊ त्रुफिमुस घलो गीन। 5एमन हमर ले आघू जाके, त्रोआस म हमर बाट जोहत रिहिन। 6पर हमन बिन खमीर के रोटी के भोज के बाद, फिलिप्पी म पानी जहाज चघेन अऊ पांच दिन के बाद, त्रोआस म ओमन करा हबरेन अऊ हमन उहां सात दिन तक रहेंन।
मरे यूतुखुस ह फेर जिनगी पाथे
7हप्ता के पहिली दिन जब हमन रोटी टोरे बर (परभू भोज बर) जूरेन, त पौलुस ह मनखेमन ले गोठियाय लगिस। दूसर दिन, ओह त्रोआस सहर ले जवइया रिहिस, एकरसेति ओह आधा रतिहा तक गोठियाते रिहिस। 8जऊन ऊपर के कमरा म हमन जुरे रहेंन, उहां बहुंत दीयामन बरत रहंय। 9यूतुखुस नांव के एक जवान ह खिड़की म बईठे रहय अऊ ओह नींद म झुमरत रहय। जब पौलुस ह बहुंत देर तक गोठियातेच रहय, त ओ जवान भारी नींद के कारन तीसरा मंजिल ले भुइयां म गिर पड़िस, अऊ मनखेमन ओला मरे हुए उठाईन। 10पौलुस ह खाल्हे उतरिस अऊ ओ मरे जवान ऊपर पसर गीस अऊ ओला पोटार के कहिस, “घबरावव झन, एह जीयथे।” 11तब ओह फेर ऊपर के कमरा म गीस अऊ रोटी टोरके ओमन के संग खाईस अऊ बिहनियां होवत तक, ओह ओमन ले गोठियाते रिहिस, तब ओह चले गीस। 12मनखेमन ओ जवान ला जीयत घर ले गीन अऊ बहुंत सांति पाईन।
पौलुस के बिदई
13हमन पहिली ले पानी जहाज म चघके अस्सुस सहर म गेंन, जिहां पौलुस ह हमर संग जहाज म चघइया रहय। पौलुस ह ए परबंध करे रहय, काबरकि ओह उहां रेंगत जवइया रिहिस। 14जब ओह हमन ला अस्सुस म मिलिस, त ओला हमन पानी जहाज म लेके मितुलेने सहर चल देंन। 15अऊ ओकर दूसर दिन हमन उहां ले जहाज खोलके खियुस टापू के आघू म हबरेन। ओकर दूसर दिन हमन सामुस दीप ला पार करेन, अऊ ओकर दूसर दिन हमन मिलेतुस नगर पहुंचेन। 16पौलुस ह इफिसुस ले निकर जाय के फैसला करिस, काबरकि ओह एसिया प्रदेस म समय बिताय नइं चाहत रहय। ओह यरूसलेम जल्दी हबरे के कोसिस म रहय, ताकि ओह पिनतेकुस्त तिहार के दिन यरूसलेम म रहय।
17मिलेतुस ले पौलुस ह इफिसुस म खबर भेजिस कि कलीसिया के अगुवामन ओकर ले भेंट करंय। 18जब ओमन आईन, त पौलुस ह ओमन ला कहिस, “तुमन जानत हव कि जब मेंह एसिया प्रदेस म आएंव, त पहिली ही दिन ले, मेंह तुम्हर संग पूरा समय कइसने रहंय। 19मेंह परभू के सेवा बहुंत दीन होके अऊ आंसू बहा-बहाके करेंव, हालाकि यहूदीमन के सडयंत्र के कारन मोर ऊपर बहुंत समस्या आईस। 20तुमन जानत हव कि जऊन बातमन तुम्हर फायदा के रिहिस, ओकर परचार करे बर मेंह संकोच नइं करेंव। पर मेंह तुमन ला मनखेमन के आघू म अऊ घर-घर जाके सिखाएंव। 21मेंह यहूदी अऊ यूनानी मन ला जोर देके कहेंव कि ओमन पछताप करके परमेसर कोति लहुटंय अऊ हमर परभू यीसू ऊपर बिसवास करंय।
22अब, मेंह पबितर आतमा के दुवारा बाध्य होके यरूसलेम जावत हंव। मेंह नइं जानंव कि उहां मोर ऊपर का बितही। 23मेंह सिरिप ए जानथंव कि हर सहर म पबितर आतमा ह मोला चेताथे कि जेल अऊ दुःख-तकलीफ तोर बर तियार हवंय। 24पर मेंह अपन परान के कुछू फिकर नइं करंव; मेंह सिरिप अपन जिनगी के दऊड़ ला अऊ ओ काम जऊन ला परभू यीसू ह मोला दे हवय, याने कि परमेसर के अनुग्रह के सुघर संदेस के गवाही के काम ला पूरा करे चाहथंव।
25मेंह तुमन जम्मो के बीच म परमेसर के राज के परचार करे हवंव। अऊ अब मेंह जानत हंव कि तुमन कोनो मोर मुहूं फेर कभू नइं देख पाहू। 26एकरसेति मेंह आज तुम्हर आघू म ए बात कहत हंव कि मेंह तुमन जम्मो झन के लहू ले निरदोस अंव। 27काबरकि मेंह परमेसर के जम्मो ईछा ला तुमन ला बताय म संकोच नइं करेंव। 28एकरसेति तुमन अपन अऊ अपन झुंड के रखवारी करव, जेकर जिम्मेदारी पबितर आतमा ह तुमन ला दे हवय। अऊ परमेसर के कलीसिया के खियाल रखव, जऊन ला ओह अपन खुद के बेटा के लहू ले बिसोय हवय। 29मेंह जानत हंव कि मोर जाय के पाछू जंगली भेड़ियामन तुम्हर बीच म आहीं, अऊ ओमन झुंड ला नास करहीं। 30अइसने समय आही, जब तुमन ले कुछू मनखेमन उठहीं अऊ भरमा के चेलामन ला अपन पाछू कर लिहीं। 31एकरसेति सचेत रहव! अऊ सुरता करव कि मेंह तीन साल ले रात अऊ दिन आंसू बोहा-बोहाके तुमन ले हर एक ला चेताय बर कभू नइं छोड़ंय।
32अब मेंह तुमन ला परमेसर के हांथ अऊ ओकर अनुग्रह के बचन म सऊंपत हवंव, जऊन ह बिसवास म तुम्हर उन्नति कर सकथे, अऊ अपन बर अलग करे गय जम्मो मनखेमन संग तुमन ला उत्तराधिकार (बिरासत) दे सकथे। 33मेंह काकरो चांदी या सोना या कपड़ा के लोभ नइं करे हवंव। 34तुमन खुद जानथव कि मोर इही हांथमन मोर घटी अऊ मोर संगीमन के घटी ला पूरा करे हवंय। 35मेंह जम्मो चीज म तुमन ला नमूना देखाय हवंव कि अइसने कठोर मिहनत करके हमन निरबल मनखेमन के मदद जरूर करन, अऊ परभू यीसू के बचन ला सुरता करन कि – ‘लेना ले देना ह जादा धइन ए।’ ”
36ए कहे बाद, पौलुस ह ओ जम्मो झन संग माड़ी टेकके पराथना करिस। 37ओ जम्मो झन बहुंत रोईन अऊ पौलुस ला पोटार के ओला चूमे लगिन। 38खास करके, ओमन पौलुस के कहे ए बात ले दुःखी होईन कि – “तुमन मोर मुहूं ला फेर कभू नइं देखहू।” तब ओमन ओला पानी जहाज तक छोंड़े बर आईन।


text:
जय जोहार । (mahasamund) शासकीय माता कर्मा कन्या महाविद्यालय म एम काम के कक्षा प्रारंभ करे ल संसदीय सचिव अउ विधायक विनोद सेवनलाल चंद्राकर ह उच्च शिक्षा मंत्री उमेश पटेल ल पत्र लिखके ध्यानाकर्षित कराइन हे ।
(mahasamund) संसदीय सचिव श्री चंद्राकर ह शिक्षा मंत्री श्री पटेल ल लिखे पत्र म बताइन कि जिला म एक ठीन शासकीय माता कर्मा कन्या महाविद्यालय हे । जिहां बछर 2007 ले बी काम के कक्षा ह संचालित होवत हे । बीकाम अंतिम बछर म छात्रा मन के संख्या लगभग 250 ले जादा रहत हे । शासकीय महाप्रभु वल्लाभाचार्य स्नातकोत्तर महाविद्यालय म एमकाम बर प्रवेश के संख्या केवल 80 हे । जेखर सेती आन महाविद्यालय अउ शासकीय कन्या महाविद्यालय ले बीकाम के बाद एमकाम के पढ़ाई करइया छात्रा मन ल जिला ले बाहर जाना पड़त हे या फेर अपन पढ़ाई ल विराम करे ल पड़त हे । शासकीय माता कर्मा कन्या महाविद्यालय म एमकाम के कक्षा प्रारंभ करे के मांग छात्रा अउ पालक डहार ले सरलग करे जात हे।
ओपन स्कूल बोर्ड अध्ययन केंद्र खोले बर सचिव ले करीन चर्चा – (mahasamund)संसदीय सचिव अउ विधायक श्री चंद्राकर ह शासकीय हायर सेकेंडरी स्कूल खट्टी म छत्तीसगढ़ ओपन स्कूल बोर्ड अध्ययन केंद्र खोले बर छग राज्य ओपन स्कूल के सचिव ले चर्चा करत पत्र लिखे हे ।
संसदीय सचिव श्री चंद्राकर ह चर्चा अउ पत्र म सचिव ल ध्यानाकर्षित करत हुये बताइन कि खट्टी स्कूल के आसपास परसदा, तमोरा, तुसदा, कमरौद, खम्हरिया, पचेड़ा, उमरदा म हायर सेकेंडरी स्कूल अउ हाईस्कूल संचालित हे । जेमा अध्ययन करइया नियमित छात्र अनुत्तीर्ण होय म अपन पढ़ाई ल छोड़ देत हे अउ आगू के शिक्षा ल प्राप्त नई कर पात। शासकीय हायर सेकेंडरी स्कूल खट्टी म ओपन स्कूल बोर्ड अध्ययन केंद्र खोले ले उक्त विद्यालय ले अनुत्तीर्ण विद्यार्थी आगू के पढ़ाई ल जारी रख सकत हे । खट्टी म ओपन स्कूल बोर्ड अध्ययन केंद खोले ले विद्यार्थी मन के हित म होही ।


text:
जय जोहार रायपुर… जब ले लॉक डाउन लागे हे तब ले स्कूल बंद हे अऊ पढ़ाई लिखाई घलो बंद हे , सरकार ह ऑनलाइन पढ़ाई कराय के घोषणा तो कर दे हे लेकिन ओखर बर हजारो रुपिया के मोबाइल खरीदे ल पढ़ही ,
अइसे म शासकीय बालिका गृह के नोनी मन करा समस्या खड़े होगे , उन्हा चालीस नोनी मन रही के पढ़ाई लिखाई करथे अऊ ऑनलाइन पढ़ाई बर ऊंखर पास मोबाईल नई हे जेखर बर नोनी मन रात दिन मेहनत कर के राखी बनावत हे जेला बाजार म बेच के अपन ऑनलाइन पढ़ाई के समस्या ल दूर करही ,
बालिका गृह के अधीक्षिका रत्ना दुबे ह किहिस कि साल भर ये नोनी मन कुछ न कुछ बनात रहिथे ये बार राखी ल जादा मात्रा म बनाय जाहि काबर कि ओमन ल ऑनलाइन पढ़ाई बर मोबाईल के जरुरत हे , एती नोनी मन के कहना हे कि अइसे करे म हमर समस्या घलो दूर होही अऊ हमन आत्मनिर्भर घलो बन पाबो.


text:
बेंगवा अपन मन के बात बतईस। बिच्छी ह सुन के बड़ खुस होइस। किथे - भईया तैं तो बड़ा पुन्न के काम के बीड़ा उठाय हस। महू ल तोर संग ले चल, सायद मैं तो तोर काम आ सकव। बेंगवा ल भला का इतराज होतिस। बिच्छी घलो ओकर संग चलिस। आगू जा के उही होइस जउन अइसन मामला म होवत आवत हे। कोनो लोकहित के काम बर सहयोगी के कमी नइ राहय। जइसे आज - काल अन्ना हजारे ह देस ले भ्रस्टाचार ल मेंटाय बर अनसन करत हे। ओकर संग रामदेव बाबा जइसन लाखों लोगन मन खुद ले प्रेरित हो के ये आन्दोलन म सामिल होगे तइसे। बेंगवा अउ बिच्छी संग मंजूर, मधुमक्खी, भेड़िया, सेर, भालू, चीता सबो ये पुनीत काम म सामिल होगें।
जंगल, झाड़ी, नदी, पहाड़, घाटी छेरी - बेरी इंकर रस्ता रोके रहाय। फेर ये मन हांसत - हांसत सबे दुख ल तापत रात - दिन यात्रा चालू रहय। भूख - पियास थकान और मुसकील ल झेलत आगे बढ़ते गिन। काबर कि ये मन पर उपकार बर कमर कस ले रहीन। आखिर एक दिन इन्द्र देवता के महल के आगू म पहुंचगें। अपन जम्मों संगवारी मन ल येती - ओती लुकाय बर कहि दिस अउ बेंगवा ह महल के दुवारी म लगे घंटा ल टन - टन - बजा दिस।
- देख तो कोन आय हे ? इन्द्र ह एक झन हट्टा कट्टा अउ भीम करिया सेवक ल कहिथे। सेवक ह कपाट ल खोल के बाहिर अइस, त बेंगवा ह बड़ा आत्मविश्वास ले हुकुम दिस - जा के अपन मालिक ल बता दे, मंय धरती ले पानी के बाबत चरचा करे बर आय हाववं।
- अच्छा सरकार। दीन - हीन के भाव देखावत सेवक ह ओकर हंसी उड़इस। फेर अपन हांसी ल रोकत भीतरी कोती चल दिस।
ओकर गोठ ल सुनके इन्द्र घलो खलखला के हांस डारिस। इन्द्र देवता ह अपन बगइचा ले कालिया नाग ल बलईस अउ किथें - जस महल के दुआरी म तोर सुवादिस्ट भोजन बइठे हे।
कालिया शान म अंटियावत बेंगवा ल लीले बर अइस। ओतके बेरा झुंझकुर म लुकाय मंजूर हा कालिया ऊपर झपट्टा मार के ओकर कहानी खतम कर दिस। इन्द्र देवता घुस्सा म लाल - बाल होगे। मंजूर ल मारे बर जंगली कुकुर मन ल भेजिस। बिचारा कुकुर मन ल भालू, बेंदरा, कोलिहा मन मार डारथें। इन्द्र देवता ह अपन सेवक ल बड़ जबर तलवार धरा के भेजथे ओला बिच्छी ह डंक मार के घायल कर देथे। अपन गोड़ ल धर के उही मेरन चिचियावत गिर परथे। मधुमक्खी ह ओकर देंह भर ल चाब -चाब के ओकर बारा बजा देथे। ओकर हात ले तलवार फेंका जथे उही बेरा म सेर, भालू, चीता, कोलिहा मन ओकर ऊपर माछी सहीक झूम जथें। देखते - देखत उही मेर ओकर सरी अंग ल तिड़ी - बिड़ी कर देथे। इन्द्र देवता ह खतरनाक स्थिति ल देखके गुरु बृहस्पति मेर सुलाव मांगथे।
बृहस्पति महाराज समझाथे - कोनो महान उद्देस बर जाति, धरम अउ वर्ग के भेदभाव ल भुलाके जब कोई संगठन आगू आथे त ओकर पुकार ल दबाय नइ जा सकय मोर सुलाह हे के तैं समझौता कर ले।
इन्द्र देवता सलाह ल मान जथे। बेंगवा ल भीतरी म बलाथे चरचा के बाद इन्द्र देवता पानी बरसाय बर तियार हो जथे। बेंगवा खुसी म तुरते किथे - महाराज! मंय तो नानकीन जीव आंव। ये उपकार के बदला नी चुका सकंव, फेर जब भी तैं पानी बरसाबे मंय हर आभार माने बर नी भुलावंव।
ये किस्से तो जुग - जुग जुन्ना हे फेर आज घलो पानी गिरथे त बेंगवा टरर - टरर के भासा म इन्द्र देवता ल धन्यवाद देय बर नी भुलाय।
www.gurturgoth.com से साभार


text:
छत्तीसगढ़ में हाथी और सियार का कहानी बहुत ही प्रसिद्ध है। गॉवों में जब कहानी का जिक्र होता है तो सबसे पहले सियार और हाथी की कहानी का जिक्र होता है।कहानी के इसी महत्व को ध्यान में रखते हुए आप सब के लिए हाथी और सियार का कहानी छत्तीसगढ़ी में प्रस्तुत है।
हाथी अउ कोलिहा
एक बार बात ए हाथी अउ कोलिहा मितान बदिन।दुनो संगे संग म रहय।संगे म खाय अउ संगें म घूमयँ ।एक दिन दुनो झन कुसियार काटे ल गिन ।कुसियार काटत काटत कोलिहा ह पियास मरगे।कोलिहा ह हाथी ल कहिथे मितान मोला बहुत जोर के पियास लागत हे ।हाथी ह एती तेती ल देखथे ।कहूँ कुछू नई दिखय।आखिर म हाथी ह कोलिहा ल कथे मितान तै मोर पीठ म बइठ जा अउ देख जेन मेर कोकड़ा फड़फड़ावत होही उहि मेर जा पानी मिलहि।
कोलिहा हाथी के पीठ म चढ़ के देखथे अउ कहिथे मितान बहुत दुरिहा म दिखत हे।हाथी कहिथे जा पानी पी के आबे ।कोलिहा गिस अउ लहुट के आगे। हाथी ल कहिथे मितान ओ मेर कुछू नई ए।हाथी आखिर म थक के कहिथे मितान तै मोर पेट म घुसर जा अउ मन भर पानी पी लेबे फेर ऊपर कोति ल मत देखबे ।
कोलिहा हौ कहिके हाथी के पेट म घुसर गे ।पेट के भीरत म खून ल पीस ।पेट भरिस तेखर बाद सोचिस मितान ह ऊपर ल देखे बर का बर मना करे हे, एक बार तो देखव कहिके ऊपर ल देखथे ।ऊपर म लाल लाल करेजा ल देखथे अउ ललचा के हाथी के करेजा ल खा देथे ।हाथी बेचारा मर जाथे।कोलिहा ह पेटे म फंस जाथे।पेट ले निकलेच नई सकय।
एक दिन भगवान शंकर ह घुमत घुमत जात रहिथे ओला आवत देख के कोलिहा ह कहिथे 'तै बड़े के मैं।शंकर भगवान कहिथे मैं बड़े ।कोलिहा ह कहिथे त ले तो पानी गिरा ।अतका बात ल सुनथे त भगवान ह अपन शक्ति देखाय बर पानी गिरा देथे।हाथी के पेट फूल जाथे अउ कोलिहा ह पेट ले निकल के भाग जाथे ।भगवान ह कोलिहा ल मारे बर खूब दउड़ाथे नई पावय।
भगवान ह सोचथे तरिया तीर पानी पिये ल आहि त पकड़ हूँ कहिके तरिया के पानी म डुब जाथे जब कोलिहा पानी पीये ल आथे त भगवान ह कोलिहा के गोड़ ल पकड़ लेथे।एतका म कोलिहा कहिथे देख तो भगवान ल मोर गोड़ ल धरे ल छोड़ के पीपर के जरी ल धरले हे, एतका बात ल सुन के भगवान ह कोलिहा के गोड़ ल छोड़ के पीपर के जरी ल धर लेथे। कोलिहा जान बचा के भाग जाथे।
भगवान ल बहुत गुस्सा आथे अउ कोलिहा के रसता म मैंद के डोकरी बना के लाडू धरा देथे । कोलिहा ह घुमत घुमत आथे अउ लाडू ल देख के कहिथे डोकरी दाई,डोकरी दाई लाडू दे ।
बार बार कहे के बाद जब डोकरी ह कुछू नई बोलय त कोलिहा ल गुस्सा आजथे अउ मैंद के डोकरी ल मारथे जइसे मारथे ओइसने ओखर हाथ पांव मैंद म चिपक जाथे ।भगवान आथे अउ ओला रस्सी म बांध के ले जाथे अउ सुबह शाम चार -चार कुटेला लगाथे। मार म कोलिहा फूल जाथे ।
एक दिन एक ठन मरहा असन दूसर कोलिहा घुमत घुमत बंधाय कोलिहा के तीर म आथे अउ ओला पूछथे -सगा का खाथच बहुत मोटाय हच एतका बात ल सुन के बंधाय कोलिहा ह कहिथे झन पूछ सगा मैं तो भारी मजा म हौं ।मोर मालिक ह मोला आनीबानी के खवाथे।बिहनिहा चार लाडू अउ चार सोहारी ,सांझ कन चार लाडू चार सोंहारी ।मरहा कोलिहा ह कहिथे कुछ दिन मोला तोर मालिक घर रहिके खान दे सगा।
भगवान शंकर कुटेला ले के आथे अउ मरहा ल चार कुटेला मारथे ।कोलिहा ह सोचथे अभी मारे के बाद खाय ल देहि।फेर साम के चार कुटेला लगाथे ।
मार ल देख के मरहा कोलिहा हाथ जोड़ के कहिथे भगवान मैं ओ नोहव मोला मत मार ।अउ सब बात ल बताथे फेर भगवान वोला छोड़ देथे।
मोर कहानी पुरगे ,दार भात चुरगे।


text:
जय जोहार रायपुर… बात सन १९६५ के आय जब पहिली छत्तीसगढ़ी फीचर फिल्म ” कही देबे सन्देश ” प्रदर्शित होय रिहिस , ये फिलिम ल वो समय बनाय के माद्दा रखे वाला मनु नायक जी के आज जन्म दिन हे , आज ओमन ह ८३ साल के होगे ,सब्बो छत्तीसगढ़ी सिनेमा जगत के मन मनु नायक ल बधाई देवत हें अऊ ऊंखर दिर्घाऊ होय के कामना करत हे , मनु नायक ह बहुत परेशानी झेल के कही देबे सन्देश ल बनाय रिहिस ,
मुंबई अऊ रायपुर के कई चक्कर लगाय के बाद फिलिम बन तो गिस लेकिन रिलीज के पेच जातिगत कहानी के कारण फँसत नजर आत रिहिस लेकिन जीवट नायक जी ह हार नई मानिस अऊ तात्कालिक प्रधानमन्त्री स्व. इंदिरा गांधी तक ये मसला ल ले के गिस अऊ फिलिम के स्पेशल प्रदर्शन राखे गिस जेमा इंदिरा जी ह फिलिम ल प्रदर्शन के अनुमति दिस .


text:
रिसाली म शशि सिन्हा बनिस महापौर, सभापति केशव बंछोर
रिसाली म शशि सिन्हा बनिस महापौर, सभापति केशव बंछोर
दुर्ग। जिला के रिसाली म कांग्रेस के महापौर बन गेय। पार्सद मन वार्ड-9 के पार्सद शशि सिन्हा ल मेयर बनाइस। येकर संग ही सभापति पद बर केशव बंछोर चुनिस। शशि सिन्हा पहिली बार जीत के आय हे, अउ केशव तीन बार के पार्सद हरय।
महापौर पद बर 3 उम्मीदवार अउ अध्यक्छ (सभापति) पद बर 2 प्रत्यासी नामांकन करे रहिन। मेयर पद बर निर्दलीय सुनंदा चंद्राकर, भाजपा ले रमा साहू अउ कांग्रेस ले शशि सिन्हा दावेदार रहिस। अध्यक्छ पद बर भाजपा ले धर्मेंद्र भगत अउ कांग्रेस ले केशव बंछोर दावेदार रहिस। कांग्रेस उम्मीदवार शशि सिन्हा ल 27 वोट मिलिस, अउ भाजपा के रमा साहू ल 9 अउ निर्दलीय सुनंदा चंद्राकर ह 4 वोट पाइस। उहीं अध्यक्छ बर कांग्रेस ल 27 अउ भाजपा ल 13 वोट मिलिस।
चुनई के पहिली निगम के नव निर्वाचित पार्सद मन ल बुधवार बिहनिया अपन पद अउ गोपनीयता के शपथ लिन। निर्वाचन अधिकारी डॉ. एसएन भुरे ह कोविड प्रोटोकॉल ल धियान म रखत 5-5 पार्सद ल सपथ दिलाइस। सपथ ग्रहन कार्यक्रम पूरा होय के बाद कांग्रेस पार्सद गृहमंत्री ताम्रध्वज साहू के संग निकल गेय। थोड़किन बाद लहुटिस त मेयर अउ सभापति पद के नामांकन प्रक्रिया ल पूरा करिस।


text:
अंजोर.दुर्ग,16 जुलाई 2021। जेन पढ़ईया मन एनडीए ( नेशनल डिफेंस एकेडमी) के तइयारी करत हावयं, उंकर खातिर अच्छा खबर हावय। जिला प्रशासन डहर ले एनडीए के तइयारी के खातिर फोकट म कोचिंग दे जाही। ए संबंध म इच्छुक पढ़ईया जिला शिक्षा अधिकारी कार्यालय म सोमवार 19 जुलाई तक संपर्क कर सकत हावयं। येकर खातिर संजय वर्मा ल नोडल अधिकारी बनाये गे हावय। पढ़ईया ल आवेदन के संग अपन नाम पता उक जानकारी देना होही। जानबा होवय के सेना म आफिसर पद म नियुक्ति के खातिर एनडीए परीक्षा आयोजित करे जात हावय।
सदस्यता लें टिप्पणियाँ भेजें (Atom)


text:
- मंगत रवीन्द्र -
जगनू हर नवा घर करिस ता भाई बंध संग पारा परोस ल झाराझार खवाइस। पिसान के हाथा देवाइस। बुड़ाती कोन्टा म देवता ल मढ़ाइस। बंदन बुकाए तिरसुल, कलस, कोन्हा म माढ़े डरडराउन लागै सुरइला संग दुनों परानी पलगी म सुतैं अऊ बेटा मटकू ल देवतरहा मुड़हत घर म सुतावैं। नम्मी पढ़त हे। एक ठन बिजली बलब कड़ेरी के पोल ले परोसी घर ले तार ले बुलका के लाइन ल लेहे। तिही पाय के एके खोली म अंजोर हर बगरै ... बेटा मटकू हर रात कुन पढ़ - लिखै तहाँ सूत जाए ... रात के सपना देखै के - तैं मोर पूजा कर। तोला धन दोगाही दिहौं ...। मटकू हर झकनका के जाग जाए ...। कभू - कभू तिरसूल धारी संकर पारबती मन डुड़वा बइला म चढ़ के आय ... एला सपना म देखै ... मटकू हर मन म राखे रहै। लइका जात तो आय ... खेले कूदे के धियान ... बिहना होवै तहाँ भौंरा बांटी ...।
एक दिन ददा ल बताइस - ददा, रात के रकम - रकम के सपना सपनाथौं। मोर बर नानकन मन्दिर बनवा दे ... मैं हर संकर सामी के पूजा करिहौ। लइका के गोठ ल सुन के जगनू हर दांत म अंगठी ल चाबी लीस। लइका के मिसिर के रेख नइ आए ए .. अऊ भगती के गोठ गोठियाथे। नोहर के छोहर म एक ठन बेटा पाएं तेहू हर मोर जोगी बनहूं कहत हे। मन म बिचार करथे के घर के देवता हर बिछाए हे का ... ? बउछाही ता तो मोर पार वार के बंदरो बिनास हो जाही ...।
सियान हर सियान होथे। गुन समझ के कथे - बेटा, अभी लइकोंधा अस ... दिन भर खेले कूदे रथस .. सपना डारथस। सपना रूख के जकना, जागे म दुच्छा ... सुध म आ जाथे ... तइहा सियान मन कहैं बेटा। जै - जै महादेव पारबती ... सुत उठ तहाँ बासी म दंती ... ददा के बात ल सुन के मटकू हर फेर खेले कूदे म भुलागे रात के सुतीस तहाँ फेर नदिया बइला म चढ़े महादेव ल सपना डारिस।बइला हर पूंछी ल अंटियावत रहिस अऊ पीठ ऊपर म संकर सामी बइठे हे। मुड़ म लम्बा जटा, भभूत चूपरे, बघवा के छाली ओढ़े मुसकियावत भोले नाथ ओकर कती आवत हे। मटकू हर झकनाके जाग गे। ददा ल जगाइस अऊ सपना के गोठ ल सुनाइस। ददा हर कथे - ले बेटा सूत जा, देवता धामी कती गोड़ करे हस ता रकम - रकम के सपना ल देखत हस कहत ओकर मुड़सरिया ल एती करिस ...।
सपना ल रोज सपनाए ... भूत मोके कस टूरा बरबरा डारै अऊ सपना म सुखाते जावत हे। ददा हर रकम - रकम के ओखद मांदी कराइस टोंटा म ताबुज अऊ बहाँ म जरी बंधवाइस। गुनिया बइद मन फूंकझार करिन ... सावन महिना म पींउरा पेंट कुरता पहिर के बम भोले कंवरिहा संग तुर्री धाम म जल चढ़ाइस। जोड़ा - जोड़ा फरहरी फोरिस तभो ले सपना बैरी बंद नई होइस। आखिर म एक झन जोतीस हर बताइस के बेटा, संकर जी के एक ठन मन्दिर बनवा दे ... अऊ ओई म बइठ के पूजा कर ता तोर सपना हर बंद होही। जगनू मण्डल हर अपन कुल परवार के संग सुरसुमता मढ़ाके नानकुन मंदिर ल बनवाइस ...।
अब टूरा मटकू अउ दाई - ददा ल थोकिन सांति मिलीस। सपना कम अवै ... पढ़ाई - लिखाई ल छोड़ केटूरा हर भगती लाइन म उतर गे। दस बारा बरिस ले पूजा करत आवत हे। भरखम जवान होगे बेटा ... डाढ़ी बढ़ाए हे, माथा म चंदन बुकै ... गरदन म कन्ठारा माला के लरी हर ओरमे रहै अब तो मटकू नाव छिपा के, बाबा जी ... नाव परचरित होगे।
जगनू के एके ठन बेटा ... तेहू हर भगत लहुटगे। बर बिहाव करके कया - मया देखहूँ सोचे रहिस पर उल्टा होगे कथे ना - एक ठन आँखी तेहू म चिपरा ... का करै बिचारा ... मन के बिला म सुख के मुसवा ल छपके हे। सुरइला के अंचरा के मया बोचकत हे। महतारी हर कोख के पीरा ल कब भुलाथे जब हरियर मड़वा तरी तन म हरदी रंगे बेटा पत्तो ल देख ... मोहरी के सुर अऊ सुहागीन मन के बिहाव गीद हर अंतस म समाथे .. राजा रानी बरोबर बेटा बहू के चुम्मा लेथे ... सुख के चार बँूद आँसू थिप्प जाथे। करासकरवा के सोनहा दीया कस मन हो जाथे। पर सुरइला के मया हर जेठी नरवा कस सूखा होगे। पझरा के सउंक म ठन - ठन पखराके चाप उकलथे। अइसन ढंग ले बेटा हर संसार के रिवाज ल लात मार दिस अऊ एती जगनू हर नानकन ओखी ल लेके रातकुन बेंस दुवार ले भाग गीस। रिखी भांचा संग खेत खार तलक ल खोज डारिन पता नइ चलीस ...।
सुरइला हर छोटे कदकाठी के तिरिया ए .. उज्जर देंह तेमा मसराइल के लुगरा ... कनिहा ले चूंदी ओरमे रहै। फोदकू पांव के तीरे - तीर गोड़रंगी अऊ ऊपर म चाँदी के टोंड़ा ... चपके रहै। संझा के बेरा ए ... सूपा म नूनिया भाजी ल निमारत रहै। जगनू हर खार कती ले बांक ल खन के एक बोझा कांध म बोहे लान के अंगना म पटक दिस। असाड़ के बारी ल बतियाना हे। लहंस जाथे बारी ... एती खवा हे, असड़हू ठाढ़े बारी म लमेरा सेती अऊ करेला नार चढ़थे। ढेंखरा तो भिन्ने गड़ियाथे तिही पाय के बांक ल कोड़ के लाइस हे। सुरइला हर भाजी ल निमेरत गुड़ाखू ल घंसत रहिस देखके जगनू हर कहिस - छी:, भाजी ओ निमारत हस अऊ मुँह म ...। मुँह ल धो ले तहाँ ले भाजी ल निमारबे।
सुरइला कथे - थोरे गिर जात हे ...।
- गिरत नइ ए ता काय, कमहूँ थल्लक ले गिरगे ता ... ? असाद नइ तो ... राधेओं कुटे के बेरा ... टार तोर चोचलाही ल ... कहाँ लंग के असाद डौकी ल पा गेओं। बहू लानबो तभो अइसनेच करही का ? कतेक ल सिखावंव एला। एक सिक्छा करमी के पुरता तो सिखा डारें चेंत आही त तो ...।
॥ पढ़त - पढ़त म पखरा भये, लिखत - लिखत म काठ॥
॥ गुरूजी पुछै पढ़ंता मन ला , ता सोला दुनी आठ॥
कतेक ल लिखौं के कहौं ... दुनों परानी म नानकन ओखी हर कुकुर मुड़ी कस घाव बाढ़गे। जस घाव बाढ़थे तस मछियाथे। झगरा बाढ़गे ओकर सुने ले ओहर आगी बर जाथे ता ओकर सुने ले ओहर ... पारा परोस के मनखे मन जुरियागे ... झगरा ल बुताइन। रतिया के खाना - पीना म कोई सोर नइ रहिस। गिल्ला गादर भात ... जरे भुंजाए साग अपन - अपन दसना म जा के चुरमुटा गइन .... कइसे रात पहाए निदिया रानी ए हर जानही ...।
॥ कुकुर बिलाई सुरगे, मुसवा रेंगे पटउहा म॥
॥ रात रक्सीन जागत हे, पीरा धरे हे झंउहा म॥
सुरइला के सुभाव रहिस के ओहर चार बजे सुत के उठ जाए। घर अंगना छर्रा देवै, पानी कांजी भरै, बरतन भड़वा मांजै पर आज तो तरिया म बोरे अंटाएन कस परे हे। उठिस पर अबेरहा ... कुमला के ... धनी के दसना सून्ना ... कती गे हे उठके ... ताक पाक करिस, गम नइ मिलीस। आरा - परोस ल पूछिंस। पता नइ ए ... हलाकान होगे। ओ तो उठै बिहना अऊ एक लोटा पानी मांगै पर आज ओ ओखी हर कोंचई कांदा कस तरी म गड़गे ...। सुरइला के चूल्हा के राख चूल्हा म परे हे। जतर खतर बरतन भंड़वा ... अंगना म बहिरीनइ परिस ... सुरइला हर रोवत गावत गाँव के रिखी भांचा मेर गइस ... हाल चाल ल सुनाइस ... भांचा पूछिस - ता का करी मामी ? ममा हर लइका मन कस कती उछिंद होगे। मामी कथे - कहुँ कती जहर महुरा खा के परान ल तियाग झन देय भांचा। फेर राँड़ी हो जाहूं।
- अइसन झन गोठिया मामी ... ममा हर अइसन नइ करै कहुँ कती गये होही सियान अऊ बड़ समझदार मनखे ए ... रिस हर अपन ल खाथे। ए जुवार के भराए पुरा हर ओ जुवार म ओहर जाथे। फिर झन करा... संझा के गंवाए गरूवा हर बिहना, कोठा म आ जाथे।
- नहीं भांचा, तुंहर ममा बड़ रिसहा ए ... कछु कर डारही ता पाछु के चेते ले का होही। चला मोला संग देवा। अपन जन नता ल खोजबोन।
- का होही मामी। कहत रिखी भांचा हर पेंट कुरता पहिर के तियार होइस ...।
मामी के मइके, ममा के महापरसाद, भाई के समधियाना ल सोरिहाइन बस अडï्डा, हाट - बाजार, धरम शाला ल खोज - खोज के थक गइन। खाए - पीए के सोर नइए ...। मामी तो कल के मोखारी नइ चाबे ए ...। इचार बिचार अऊ धरना म पैसा फेंकिन... गइस ता गइस कहाँ ? सियान होके गंवारी करत हे। अरे, भागे ले बिपत नइ हरै। कथे ना - घर के भागे ता बाहिर के भागे कहाँ जाही। सियान मनखे ए। सियान कस गुनतीस। मामी के हलपटï्टा बाढ़गे। टूरा मटकू ल कहतीस ता ओ तो लटï्ट बढ़ावत हे। धुरूवा भगत बनगें। कोन बैरी ओकर मति ल डोला दिस ... बाप तेन बइहा भूतहा होके घर ले उछिंद होगे। किसान के गाय गोरू गंवाथे ता ओकर बर कांजी हाउस रथे। गरमी के दिन ककरो कोलाबारी म बासा रथे पर मनखे के उछिंद ल कोन बताए ?
कौसिल्या के बेटा राम के बनोबास होइस ता महतारी के खोली म रात के दीया हर धीमिक - धीमिक बरत रहै। माता कौसिल्या हर मुठा भर भानस अऊ लोटा भर पानी ल पी के बिगर दसना के खटिया म बइठे - बइठे चौदा बरिस ले गुनत रहिस। सावन के महिना अगास म घुमर - घुमर के बादर आवत हे। बिजूरी हर जिगीम - जिगीम लहुकै ... बन के जीव मन हुंकारत रहैं। माता कौसिल्या हर मुठा भर भानस अउ लोटा भर पानी ल पी के बिगर दसना के खटिया म बइठे - बइठे चौदस बरस ले गुनत रहिस। सावन के महिना अगास म घुमर - घुमर के बादर आवत हे। बिजूरी हर जिगीन - जिगीन लहुकै बन के जीव मन हुंकारत रहैं। माता कौसिल्या हर दसना म बइठे - बइठे रात ल पहावै ... थप्प - थप्प आँखी ले आँसू थिपै ... संग म सुकुमारी सीता अऊ सउंत बेटा लछिमन जती ... धनुष बान धरे बिगर पनही के हे ... माता कौसिल्या हर गुनत हे :-
॥ रिमझिम - रिमझिम मेहा बरसे, पवन चले पुरवइया॥
॥ कान, बिरिछ तरी खड़े होही, राम लछमन दुनों भइया॥
कस मामी, सुरइला हर माथा ल थपके बइठे जावै। चार बून्द आँसू हर आँखी ले थिप जाये। दु दिन, दु रात बलकगे, ममा के पता नइए ... मामी घर अंगना नइ चढ़े हे फेर का कहौं ... गइस ता गइस कहाँ ?
बजार के दिन ए ... बजरहा मन आवत हें... जावत हें। भीखू गौटिया कहत लागै। परोसी गाँव के गौटिया ए। किसानी लगठागे गुन के कोकानी ल कांध म अरझाए ... कोंथा म रूपिया खोंच के नागर लोहा लेहे। बाजार जावत हे। अनपनहा रस्दा। ओकर गाँव ले बजरहा कम आथें। बड़े फजर उठके रेंगीस ... टीप्प खार ... साल्हो गावत रेंगत हे :-
॥ कोन बन आमा रे, कोन बन जाम॥
॥ कोन बन म निकल गे लखन सियाराम॥ हरे हरे रे दोस ....।
बुढ़वा ए ता का होइस ... राग हर बुढ़वा थोरे होथे। रस्दा म भरका बड़ा गड्डïा चंग ले डंहकिस ता कान म अवाज आइस - राम राम गंउटिया।
आवाज सुनके गंउटिया हर अचरित होगे। कोन ए भई, मोला राम - राम क थे। सूनसान खार अऊ मनखे के बोली ... सब डहर ल निहारथे ... मनई के नाव नहीं, तहाँ फेर पाँव तरी, आवाज आथे - मैं जगनू औं गंवटिया। फेर देख डारथे। भरका म कइसे लुकाए हस रे ...। पेट भर डर गे रहें ...।
- तोला कइसे करथे कइके लुकाए हौ गंउटिया।
- मैं लइका औं रे ननजतिया मोर संग ठटï्ठा मसकरी करथस, अझी कोनो आने रतीस ता हाग मूत दार रहतीस ... भँय टार ... मैं तोरे घर समावत जाहूँ कहत रहें। एदे का होइस के पउर साल बइरसात म भूतहामुड़ा के पनलुकवा आमा ल गरजना मार दिस ... ठाढ़ सुखागे ... बेटा कस बढ़ोए रहें। एदे कमिया मन काट डरे हे। तोर गाड़ा ल भाड़ा म दे देेबे ... दु ठ गाड़ा के तीन लहुट म आ जाही। अतका गोठ ल सुन के जगनू हर गुनथे - हौ कहत हौं ता नइ बनत ए अऊ नइ कहत हौं ता नइ बनत ए। हौ कहे म मोला घर जाए ल परही अऊ नहीं म मोर पुरखौती मालिक। गंउटिया कथे - का गुनथस रे ...। अतका म जगनू भरका ले निकलथे। कइसे चार दिन के खाए नइ हस कस दिखथस ... मार सोक - सोक ले। आँखी कान बोजागे हे। तलाव उछाल थोरे करे हस ?
- नहीं गउंंटिया, अइसनेच मुंह कान ए ग। ले चल भई चल, गाड़ा के दु ठन मुंह थोरे हे। भेज देबे तोर कमिया मन ल बियारा म परे हे गाड़ा हर। ले जाही। कहत जगनू हर गंउटिया के पाछु - पाछु .... जुआ म धन हारे जुवारी कस आवत हे। फेर गंउटिया हर गुनगुनावत हे :- कइसे दिखत हस आज उदास रे कजरेली मोर मैना ...।
छिन भर म जगनू के घर मुंहटा म आगिन ... तहाँ फेर का गंवटिया बर अंगना म मचिया निकाल के फफक - फफक के रोए लागीस। गंवटिया हर अब्बक - का होगे रे ए जगनू ल ... मरद जात होके अकारत डौकी कस रोथे। जरूर भरका म लुकाए के कलदब होही तहाँ अऊ का ... जगनू के परानी सुरइला हर लकठा म आ के सब हाल चाल ल सुनाइस ... तीर म रिखी भाँचा खलो ठाढ़े हे ... गंउटिया भक्क खागे ... अरे, नानकुन फुंचरा अऊ अतका रोंट अपलंग ... धन तो मैं भेंटे डारेंव। संग म ले के आ गेंव नइ तो का अलहन हो जाए रतिस। आज कल जी ल छिन म हेर डारथे। तभे बुजा हर गाड़ा मांगे ता कठुवाए रहिस, गुनत रहिस। मनखे अबूझ होथे। जिनगी के महतम ल नइ समझैं ... गुनत गंउटिया हर ए भाखा म जगनू ल समझाथे :-
॥ बड़े भाग मानुस तन पावा,सुर दुरलभ सब ग्रंथहि गावा॥ सुन ग जगनू ...
॥ पथ कितना भी हो पथरीला,
तू स्वेद बहा मुस्कुराता चल॥
॥ तूफान से है रह भरी,
सुधियों के दीप जलाता चल॥
- पता- मु. पो. कापन, व्हाया - अकलतरा, जिला - जांजगीर - चाम्पा [छ.ग.]


text:
छत्तीसगढ़ म मिलिस ओमिक्रोन मरीज, मचिस हड़कंप
छत्तीसगढ़ म मिलिस ओमिक्रोन मरीज, मचिस हड़कंप
रायपुर। दुनिया म ओमिक्रोन वेरिएंट ले दहशत माचे हे। अब इही वेरिएंट छत्तीसगढ़ म घलो मिलिस हे। प्रदेस म एक मरीज मिले के पुस्टि होय हे। बिलासपुर जिला म कोविड-19 ओमिक्रोन वेरिएंट के एक मरीज मिले हे।
स्वास्थ्य विभाग के अनुसार, संयुक्त अरब अमीरात ले लहुते बिलासपुर जिला के एक 52 साल मनखे ह कोरोना संक्रमित हो गेय। ओकर सेपल जिनोमिक सिक्वेंसिंग जांच (WGS) बर इंस्टीट्यूट ऑफ लाइफ साइंसेज भुवनेश्वर भेजे गेय रहिस।
स्वास्थ्य विभाग ल आज जांच रिपोर्ट मिलिस, जेमा कोविड-19 के ओमिक्रोन (“Omicron” B.1.1529) वेरिएंट के पुस्टि होइस।
छत्तीसगढ़ म कोरोना के तीसरा लहर के आसंका हे। इही बीच स्वास्थ्य मंत्री टी.एस. सिंहदेव ह केंद्रीय स्वास्थ्य मंत्री ल पत्र लिखे हे। येमा वोहा जीनोम सीक्वेंसिंग के सुविधा सुरू करे के मांग करिस हे। अभी सैंपल भुवनेश्वर भेजे जात हे।
उहीं मुख्यमंत्री भूपेश बघेल ह कोविड के तीसरा लहर ले बचे बर भारत सरकार ले प्रोटोकॉल जारी करे के अनुरोध करे हे। मुख्यमंत्री कहिन कि कोरोना प्रोटोकॉल के पालन करके परीक्छा कराय जाहि अउ सेंटर के संख्या बढ़ाय के निरदेस देय जाहि। प्रदेस के आर्थिक गतिविधि म कोनो तरह के कोनो रोक नई हे।


text:
किंदर-किंदर के, लालीपाप अकार के काटकिटी के रट-रट, रट-रट करत अवाज ह जइसने बेंगलुरु के सड़क मं खिलौना फेरीवाला मन के आय के आरो देथे. अऊ तीर-तखार के हरेक लइका के साध बन जाथे के ओकर हाथ मं घलो ये होय. सड़क अऊ ट्रैफिक सिग्नल मं सब्बो जगा, ये चमकत रट-रट वाले खिलौना सहर मं 2,000 किलोमीटर ले जियादा दूरिहा नाप के पश्चिम बंगाल के मुर्शिदाबाद जिला के फेरीवाला मन ले के आथें. ये खिलौना बनेइय्या एक झिन ह गरब ले कहिथे, “हमन ला ये सुन के बने लागथे के हमर हाथ के बने खिलौना अतक दूरिहा तक ले जाथे. गर हमन जाय ला घलो चाहिबो त घलो नई जाय सकन... फेर हमर खिलौना अतके दूरिहा जाथे... ये हमर भाग आय.”
मुर्शिदाबाद के हरिहरपारा ब्लॉक के रामपारा गाँव के मरद अऊ अउरत दूनो मन दूसर गाँव ले बांस के डंडा बिसो के काटकिटी बनाथें, तपन कुमार दास कहिथे, जऊन ह रामपारा के अपन घर मं येमन ला बनाथें. येला बनाय मं ओकर परिवार के जम्मो लोगन मन लगे हवंय. वो मन येला बनाय मं रंग, तार, रंगीन कागज- अऊ इहाँ तक के फिलिम के जुन्ना रील ला घलो बनाय मं लाथें. दास ह कहिथे, “फिलिम के दू पत्ता, करीबन एक इंच मं कटाय, चिराय जगा मं [बांस के खपची मं] डारे जाथे. ये ह चार पल्ला बनथे.” वो ह कुछु बछर पहिली फिलिम रील ला कोलकाता के बड़ाबाजार ले बिसोय रहिस. ये पल्ला ह काटकिटी ला घूमाय अऊ अवाज करे ला बढ़ा देथे.
एक झिन खिलौना फेरिवाला बताथे, “हमन येला लानथन अऊ बेंचथन... फेर हमन धियान नई देवन के ये ह कऊन फिलिम आय.” रील मं छपे नामी फ़िल्मी हीरो-हिरोइन डहर कऊनो खरीदार अऊ बेचेईय्या मन के धियान नई जाय.” एक दूसर काटकिटी खिलौना देखावत फेरीवाला कहिथे, “ये ह हमर घर बंगाल के रंजित मलिक आय. मंय कतको दीगर लोगन मन ला देखे हवंव. प्रसेनजीत, उत्तम कुमार, ऋतुपर्णा, शताब्दी रॉय... कतको फिलिम कलाकार ये मं हवंय.”
ये खिलौना फेरीवाला मन मं कतको मन खेत मजूर आंय, जऊन मन के आमदनी के माई जरिया आय. वो मन कमती खेत मजूरी अऊ बूता सेती ये ला बेंचे ला पसंद करथें. वो मन बेंगलुरु जइसने सहर मं जाथें, महिना-महिना रहिथें, अपन समान बेचे हरेक दिन 8-10 घंटा पइदल रेंगत रहिथें. कोविड 19 महामारी ह 2020 मं ये नानकन फेर मजबूत कारोबार ला अलकरहा बना दीस. लॉकडाउन ह ये खिलौना बनाय ला बंद कर दिस काबर रेल ह येला लाय, ले जाय के बड़े साधन रहिस. कतको खिलौना फेरीवाला मन ला अपन घर लहूँटे मजबूर होय ला परिस.
फिचरिंग: काटकिटी के बनेइय्या अऊ बेंचेइय्या
निर्देशन, छायांकन अऊ ध्वनि रिकॉर्डिंग: यशस्विनी रघुनंदन
संपादन अऊ ध्वनि डिजाइन: आरती पार्थसारथी
ये फिलिम के एक संस्करन, जेकर शीर्षक रहिस क्लाउड नेवर लेफ्ट, 2019 मं ये ह रॉटरडैम, कैसल, शारजाह, पेसारो अऊ मुंबई के फ़िलिम समारोह मं देखाय गे रहिस - कतको ईनाम पाय अऊ प्रसंशा पत्र जीते रहिस, खास करके फ़्रांस मं FILAF फिलिम समारोह मं गोल्ड फिलफ.
अनुवाद: निर्मल कुमार साहू